Yeniyetmənin ən çox sevdiyi xalçalar - Məqalələr - 2021\nYeniyetmənin ən çox sevdiyi xalçalar\nYeniyetmələr üçün moda kilim axtarışında, Fly-də 5 çox moda gənc model seçdik. Onlar üsyankar, qrafiklidir, çılpaqdır və zövqləri və təsirləri palitrasını təcəssüm etdirir. Slideshow.\nUçuş ### "Huş ... Sükutu dinləyirəm". Bu kiçik kvadrat xalçanın bizə göndərdiyi istehza mesajıdır. Sevdiyiniz borularınızı bir döngədə çalmaq üçün qulaqlıqsız artıq yaşınızda, gözə çarpan narıncı qulaqlıq ilə bəzədilmiş bu boz modelə düşməmək çətindir!\nFly ### Playstation, Wii və ya Nintendo DS azarkeşləri, yeniyetmələr bu "Game Over" kilimində əzilməlidir. Onların joystiklər və video oyunlarının böyük sənətkarlığına bir az dekorativ sıçrayış ...\nUçuş ### Xalça qeyd olunur! Hər tərəfli görünüşü və tüftəli yundakı tərkibi yumşaq şəkildə döşəməni örtür, halbuki çox rəngli mozaika effekti yeniyetmə yataq otağının atmosferini olduğu kimi artırır! Doğru balans.\nUçuş ### Əgər ilk İngilis dili dərsləri mütləq onları qane etməsəydi, Şekspirin dili 12 - 17 yaşlı insanlar arasında ən sevimli radio hitlərindən və ya paltarlarındakı yazıdan başlayaraq çox moda qalır ... ya da onların dekorasiyası! Budur, İngiliscə çaşqın versiyasında bir cümlə ilə qazanılmış xalçadır. Onları razı salmaq üçün hər şey!\nCopyright 2021 \_ Yeniyetmənin ən çox sevdiyi xalçalar...


Rezidenturaya sənəd qəbulu\n09:53 15 Fevral 2018 Oxunub : 925\nDİM-dən AzVision.az-a verilən məlumata görə, imtahanda iştirak etmək üçün ərizə qəbulu internet vasitəsi ilə aparılır.\nNamizədin “Şəxsi kabinet”inin istifadəçi adı və parolundan istifadə etməklə 2018-ci il fevralın 15-dən 22-dək mərkəzin internet saytının müvafiq səhifəsinə (https://azvision.az/redirect.php?url=http://eservices.dim.gov.az/erizerez/erize/?frm=eg... ) daxil olub “Namizədin elektron ərizəsi” formasını doldurmalı və təsdiq etməlidir (etdirməlidir).\nQəbul elanının tam mətni "Rezidentura" jurnalının 2-ci sayında dərc olunacaq. Jurnalın bu sayında namizədlərə kömək məqsədilə ixtisas fənləri üzrə test tapşırıqlarının izahı və tövsiyələr, test tapşırığı nümunələri təqdim olunacaq. Eyni zamanda, "Rezidentura" jurnalının bu sayında müsabiqə şərtləri, “Namizədin elektron ərizəsi”nin doldurulma qaydası və onun nümunəsi də dərc ediləcək.\nTeqlər: DİM Rezidentura Qəbul


125 saylı seçki dairəsindən deputatlığa namizəd Anar Əsədli mətbuat konfransı keçirib\nBu gün 125 saylı Zəngilan-Qubadlı seçki dairəsindən deputatlığa namizəd Anar Əsədli mətbuat konfransı keçirib.\nLent.az xəbər verir ki, fevralın 9-da keçirilən seçkilərin nəticələrinə həsr olunan tədbirdə A. Əsədli səsvermə günü 125 saylı Zəngilan-Qubadlı seçki dairəsinin seçki məntəqələrində qanun pozuntularına yol verildiyini bildirib: “Ölkədə bütün sahələrdə ciddi islahatların həyata keçirildiyini görürük. Növbədənkənar seçkilər də bu islahatların tərkib hissəsidir. Bu islahatlara, xalqın və Prezidentin ortaya qoyduğu siyasi iradəyə dəstək məqsədilə seçkilərə qatıldım. Namizədliyimin qeydə alınması, təbliğat-təşviqat mərhələsində heç bir maneə ilə rastlaşmadım. Amma səsvermə günü ilə bağlı bunu demək mümkün deyil”.\nNamizəd pozuntularla bağlı videogörüntülərin və digər sübutların olduğunu vurğulayıb, səsvermə günü pozuntulara dair aktların tərtib edildiyini, digər namizədlərin müşahidəçilərinin də aktları imzaladığını diqqətə çatdırıb. A. Əsədli pozuntuların Dairə Seçki Komissiyasına və ATƏT-in Demokratik Təsisatlar və İnsan Hüquqları Bürosunun Seçkiləri Müşahidə Missiyasına təqdim olunduğunu bildirib.\nO, seçki dairəsində deputatlığa namizədliyi qeydə alınan digər şəxslərlə birgə 125 saylı Zəngilan-Qubadlı seçki dairəsi üzrə seçkinin nəticələrinin ləğv olunmasına dair bəyanat qəbul etdiklərini xatırladıb.\nA. Əsədli bildirib ki, hazırda hüquqi prosedurlar davam edir: “Bu səbəbdən hazırda gözləmə mövqeyindəyik. Ümid edirik ki, aidiyyəti qurumlar bütün pozuntuları obyektiv araşdıracaq və ədalətli qərar qəbul edəcək”.


Yenilənmiş Kia Rio Paris Motor Show-da təqdim olundu\n2014-10-09 Просмотров: 2129\n2015-ci il Kia Rio modelində yaddaqalan obrazlar saxlanılmaqla yanaşı, modeldə yeni eksteryer və interyer cizgilərin əlavə edilməsi ilə yüngül vizual dəyişikliklər yaradılıb.\nTəkmilləşdirilmiş Rio-da yeni dizayna malik qabaq bamper və duman əleyhinə faralar, həmçinin, brendin pələng burnu adlanan səciyyəvi radiator barmaqlığının yeni versiyası özünü göstərir. 15, 16 və 17 düym diametrdə təklif olunan üç yeni yüngül xəlitə disklər Rio-nun profilini yeniləyir və yeni arxa bamperlə eksteryer dəyişikliyini tamamlayır. Bundan başqa rəng sırasına göy və sarı rənglər də əlavə olunub.\nSalonda dəyişiklikləri yeni xrom elementlər və mərkəzdə yerləşən audiosistem vurğulayır. 2015-ci il Kia Rio-nun yeni xüsusiyyətlərinə yeni DAB rəqəmsal radio və 7-düymlük displeyə malik daha sürətli yeni nəsil Kia AVN (audio-video naviqasiya) sistemi (bazardan asılı olaraq təklif olunur) daxildir.\nTəkmilləşdirilmiş Rio elə Azərbaycanda 1,2 və 1,4 litr həcmli iki mühərriklə təklif olunacaq. Ön təkərlər beş və ya altı pilləli mexanika və ya dörd pilləli avtomatik transmissiya ilə hərəkətə gətirir.\nKia Rio hetçbeki Kia-nın Koreyada yerləşən Sohari zavodunda istehsal ediləcək. Təkmilləşdirilmiş Kia Rio modelinin 2015-ci ilin əvvəllərində satışa çıxarılması


PAŞA Bank kiçik və orta sahibkarlar üçün yeni hesablaşma-kassa xidmətlərini təqdim edir\n27 Avqust 2018 12:41 Xəbərlər 2 559\nBu günə PAŞA Bankın hesablaşma-kassa xidmətlərinə beş növ tarif paketi daxildir və hər birinin hazırlanmasında kiçik və orta sahibkarlıq biznesinin müxtəlif xüsusiyyətləri, eləcə də Müştərinin Bankla olan əməkdaşlıq formatı nəzərə alınmışdır. Öz biznesi üçün ən münasib tarif paketini seçməklə və aylıq əsasda müəyyən komissiya haqqını ödəməklə Müştəri hesablaşma-kassa əməliyyatları çərçivəsində bütün xərclərinə tam nəzarət edir, optimal çeşid və həcmdə xidmətlərdən bəhrələnir və eksklüziv tariflərdən istifadə etmək imkanı əldə edir.\n2011, 2012 və 2013-cü illərdə PAŞA Bank beynəlxalq maliyyə jurnalı EMEA Finance tərəfindən "Azərbaycanın Ən Yaxşı İnvestisiya Bankı" mükafatına layiq görülmüşdür. 2014-cü ildə Bank WorldFinanceMagazine tərəfindən “Azərbaycanın ən yaxşı kommersiya bankı”, “Azərbaycanın ən yaxşı bank qrupu”, “Azərbaycanın ən yaxşı fərdi bankı” mükafatları ilə təltif edilmişdir. 2016-ci ildə Bank "WorldFinance" jurnalı tərəfindən "Ən Yaxşı Bank Qrupu" və "Ən yaxşı Kommersiya Bankı", GlobalFinance jurnalı tərəfindən isə "Azərbaycanın ən yaxşı bankı" mükafatı ilə təltif olunmuşdur. 2017-ci ildə isə PAŞA Bank GlobalFinance tərəfindən “Azərbaycanın ən yaxşı bankı” adına, EMEA Finance tərəfindən “Azərbaycanın ən yaxşı bankı” mükafatına, “Mərkəzi və Şərqi Avropa və MDB ölkələri üzrə Korporativ sosial cavabdehlik” mükafatına və “Azərbaycanın ən yaxşı investisiya Bankı” mükafatlarına, Euromoney tərəfindən “Azərbaycanın ən yaxşı bankı” adına layiq görülmüşdür.


Rusiyada parlament seçkiləri keçirilir\nBu gün Rusiyada parlament seçkiləri keçirilir. Bu seçki Krımın Rusiyaya ilhaqı ilə başlayan müddətdə Qərbin sanksiyaları və neftin qiymətinin düşməsi ilə iqtisadiyyatın böhran yaşadığı bir vaxta təsadüf edir.\nSeçkidə 14 partiya iştirak edir. 2011-ci ildə keçirilmiş seçkidə hakim Vahid Rusiya Partiyası 450 yerdən 238 yer qazanmışdı. Kommunist Partiyası 92, “Ədalətli Rusiya” 64, Jirinovskinin Liberal Demokrat Partiyası 56 yerə sahibdir.\nDünən ABŞ Krım üçün keçirilən Rusiya parlament seçkilərinin nəticələrini tanımayacağını bildirib.\n"ABŞ sentyabrın 18-də Krım üçün planlaşdırılan Rusiya Duma seçkilərinin legitimliyini tanımır və nəticələrini də tanımayacaq" - deyə Dövlət Departamentinin sözçüsü Con Körbi açıqladığı bəyanatda bildirib.\nBəyanatda bir daha xatırladılır ki, Rusiya işğal etdiyi ərazini Ukraynaya qaytaranadək Moskvaya qarşı iqtisadi sanksiyalar qüvvədə qalacaq.\n"Biz adamların itməsi, Krım tatarlarının vəziyyəti və başqa insan haqları pozuntuları da daxil yarımadadakı humanitar durumdan hələ də narahatıq” – bəyanatda deyilir.\nSentyabrın əvvəllərində Ukrayananın Ali Radası xarici dövlətləri Krım ərazisində keçiriləcək Duma seçkisinə müşahidəçilər göndərməməyə və seçki nəticələrini tanımamağa çağırmışdı.


Müharibə zamanı Stalin 4 gün harada olub? - SİRR ÇÖZÜLDÜ - FOTOLAR\nRusiyada Böyük Vətən Müharibəsində qələbənin 70 illiyi münasibərilə bu yaxınlarda sadə vətəndaşlar arasında keçirilmiş sorğular əhalinin böyük qisminin SSRİ diktatoru İosif Stalinə rəğbət bəslədiyini göstərib.\nBu günlərdə isə məlum olub ki, bu ölkədə yalnız sadə vətəndaşlar deyil, rəsmilər də Kobaya müsbət münasibət sərgiləyir, hətta onun fəaliyyətinin qaranlıq tərəflərini də araşdırırlar.\nRusiyanın Federal Təhlükəsizlik Xidməti İosif Stalinin 1943-cü il avqustun 1-də, saat 22:30-da öz kabinetini tərk edərək yoxa çıxmasının və Kremldəki iş otağına bir də avqustun 5-də, saat 21:55-də qayıtmasının səbəblərini araşdırıb.\nXidmətin elmi işçisi, mətbuatla və ictimaiyyətlə əlaqələr üzrə rəsmisi Valentin Jelyayev Stalinin 4 gün harada olmasının öyrənildiyini bildirib:\n“Stalin avqustun 1-dən 5-ə kimi hara yoxa çıxmışdı? Araşdırmalarımız zamanı məlum oldu ki, o, olduqca məxfi şəkildə cəbhəyə yollanıb. Kalininqrad cəbhəsinə baş çəkən SSRİ rəhbəri orda cəbhə komandanlığı ilə görüşüb. Maraqlıdır ki, təhlükəli döyüş bölgəsinə gedən SSRİ rəhbərini bu səfərdə cəmi bir neçə mühafizəçi müşayiət edib. Onlar arasında rəsmilərdən Lavrenti Beriya, müavini İvan Serov, Stalinin şəxsi mühafizə xidmətinin rəhbəri Nikolay Vlasik və onun 4 işçisi olub. Onlardan biri – Sergey Kuzmıçev Stalinin Kalininqrad cəbhəsinə getdiyini öz xatirələrində təsdiləyib”.\nRusiyanın Federal Mühafizə Xidmətinin sözçüsü Stalinin şəxsi mühafizə xidmətinin rəhbəri Nikolay Vlasikin Stalinlə birlikdə cəbhəyə getməsinə razılıq verilmədiyini, lakin bu generalın SSRİ rəhbərini hər yerdə müşayiət etməsi səbəbindən onun da cəbhəyə yollandığını vurğulayıb. Rəsmi qurum hətta Stalinin 4 gün qaldığı evin də fotolarını yayımlayıb. Həmin evdə asılmış xatirə lövhəsində SSRİ rəhbərinin 1943-cü il avqustun 1-dən 4-ə kimi bu evdə qaldığı yazılıb. Valentin Jelyayev Stalinin cəbhə bölgəsinin təhlükəli yerində olduğunu desə də, SSRİ rəhbərinin çox da uzağa – ən qaynar nöqtəyə getməkdən ehtiyatlandığını, sürücüsünə avtomobili geri sürməsi haqda göstəriş verdiyini dilə gətirib.\nRusiyanın Federal Mühafizə Xidməti rəsmisinin açıqladığı statistikaya görə, müharibə dövründə SSRİ-nin ümumilikdə 25 yüksək çinli rəsmisi 165 dəfə məxfi şəkildə cəbhə bölgəsinə yollanıb. (publika.az)


Bayram Səfərov: “ATƏT-in Minsk Qrupunun fəaliyyətini cüzi sayıram” | Kəpəz Müstəqil Teleradio Şirkəti\nBu günə xəbərlərin oxunma sayı: 1585\n— 29.10.2016 17:23\nBayram Səfərov: “ATƏT-in Minsk Qrupunun fəaliyyətini cüzi sayıram”\n“Mən ATƏT-in Minsk Qrupunun səylərini o zaman faydalı adlandıra bilərəm ki, Qarabağıma, doğma Şuşama qayıdım. Nə qədər ki, bu baş verməyib, mən onların fəaliyyətini cüzi sayıram”. ARB-yə müsahibəsində Dağlıq Qarabağın Azərbaycanlı İcmasının rəhbəri Bayram Səfərov həmsədrlərin regiona səfərini bu cür şərh edib. Şuşanın icra başçısı səfərin ardından cəbhə xəttindəki gərginliyə də münasibət bildirib.\nBayram Səfərov- Dağlıq Qarabağın Azərbaycanlı İcmasının rəhbəri: “Ermənilərin növbəti təxribatıdır və heç bi məna daşımır. Onlar bunu sülh danışıqlarını pozmaq üçün edirlər. Dünya ictimaiyyəti də bilir ki, Azərbaycan ordusu bu dəfə əks hücuma keçsə, demək biz torpaqlarımızı azad etməyə gedirik. Erməni bunu anlamalı və bilməlidir”.\nBayram Səfərov Avropa İttifaqının Cənubi Qafqaz üzrə xüsusi nümayəndəsi Herbert Zalberin Azərbaycana səfəri və keçirdiyi görüşlərdən də danışıb.\nBayram Səfərov- Dağlıq Qarabağın Azərbaycanlı İcmasının rəhbəri: “Yenilik yoxdur, ikili standart həmişəki kimi görünür. Və biz tələblərimizi onların qarşısında qoymuşuq. Biz doğma torpaqlarımıza qayıtmalıyıq, erməni işğalçıları da bizim torpaqlardan çıxmalıdır. Amerikadan bir tərəfdən deyirlər, bunlar da onların sözlərini dəstəkləmək istəyirlər”.


Qazax və Ağstafada etnoqrafik tədqiqatlar aparılıb Hadisə\n15 Noyabr 2019 16:40\nAMEA-nın Arxeologiya və Etnoqrafiya İnstitutunun etnoqrafik ekspedisiyası Qazax və Ağstafa rayonlarında tədqiqatlar aparıb. Etnoqrafik ekspedisiyanın məqsəd və vəzifələrinə uyğun olaraq bölgənin təsərrüfat həyatı, maddi mədəniyyəti, sənətkarlığı, ailə məişəti, folkloru və s. tədqiqata cəlb olunub. Bölgədə şəhər əhalisinin artması, infrastrukturun genişlənməsi, xidmət sahələrinin çoxalması, əhalinin dünyagörüşündə, həyat tərzində, məişətində, ailə münasibətlərində qarşılıqlı yardım formaları, toy və yas mərasimlərinin keçirilməsi, mətbəx mədəniyyəti və s. sahələrdəki dəyişikliklər öyrənilib.\nEkspedisiya üzvləri Ağstafa Regional Mədəniyyət İdarəsində, “Keşikçidağ” Dövlət Tarix-Mədəniyyət Qoruğu, “Avey” Dövlət Tarix-Mədəniyyət Qoruğu, Ağstafa Tarix-Diyarşünaslıq Müzeyi, Qazax İH mədəniyyət şöbəsində olublar. Onlar Qazax və Ağstafa şəhər mərkəzləri ilə yanaşı, Qazax rayonunun Kosalar, Alpoud, Qıraq Kəsəmən, Ağköynək, Daş Salahlı, Abbasbəyli, Qarapapaq, Kəmərli, Qaymaqlı, Birinci Şıxlı, İkinci Şıxlı, Yuxarı Salahlı, Xanlıqlar, Astanbəyli, Sadıxlı, Muğanlı, Böyük Cəfərli və s., Ağstafa rayonunun Həsənsu, Eynallı, Vurğun, Köçəsgər, Poylu, Qarahasanlı, Düz Qışaq, Kolayır, Pirili, Xılxına kəndlərində görüşlər keçirib, etnoqrafik materiallar toplayıblar.\nBölgənin təsərrüfat həyatında taxılçılıq, kartofçuluq, baramaçılıq, tütünçülük, həmçinin atçılıq, camışçılıq, balıqçılıq, arıçılıq kimi sahələrin bu günki durumu da ekspedisiyanın diqqətində olub. Ekspedisiyanın gedişində müxtəlif yaşayış məntəqələrində yaşamış və indi yaşayıb-yaradan sənətkarlar haqqında məlumatlar toplanıb, ənənəvi sənət sahələrinin indiki vəziyyəti, baş verən dəyişikliklər öyrənilib. Azərbaycanın xalq sənətkarlıq növlərindən biri olan sandıqçılıq Qazaxda yaşamaqdadır. Rayon mərkəzində sandıqçılıqla məşğul olan Nofəl Qurbanovun bildirdiyinə görə, bu sənət sahəsi bir növ ailə ənənəsi sayılır. Hazırda mücrü sandıq hazırlanmasına üstünlük verilir və bu sandıqlar əsasən tam quru şam ağacından hazırlanır.\nEkspedisiya Qazax-Ağstafa bölgəsində sazbəndlik sənətinin bu günki durumu barədə məlumatlar əldə edib. Bildirilib ki, “Qara saz”, “Ana saz”, “Sədəfli saz”, “Beçə saz” kimi çeşidlərə malik sazların düzəldilməsi bir neçə mərhələdən keçir. Müxtəlif hissələri fərqli ağac növlərindən düzəldilən alət təxminən 10-12 gündən bir ayadək müddətdə hazırlanır. Ekspedisiya ərzində toplanmış məlumatların hazırda təhlili aparılır, bölgədə əhalinin həyatında və təsərrüfatında yeniliyin və qədim ənənələrin təzahür formalarının xüsusiyyətləri araşdırılır. Ənənələrin qorunması, yeni tendensiyaların istiqamətinin təyin edilməsi baxımından əhəmiyyətli tədqiqatın nəticələri daha sonra çapa təqdim olunacaqdır.\nQeyd edək ki, Arxeologiya və Etnoqrafiya İnstitutunun Qazax və Ağstafa rayonlarına etnoqrafik ekspedisiyasının heyəti t.ü.f.d. Bəhmən Əliyev (ekspedisiyanın rəhbəri), t.e.d. İlhamə Məmmədova, t.ü.f.d. Əsəd Əliyev, t.ü.f.d. Sevil Ağamalıyeva, İsmayıl Umudlu, kiçik elmi işçi Gülnar Tağıyevadan ibarətdir.


2015-ci ilədək İran əhalinin savadlılıq səviyyəsini 100 faizə çatdıracaq\nCəmiyyət 16 Dekabr 2011 18:03 (UTC+04:00)\nAzərbaycan, Bakı, 16 dekabr /Trend, müxbir T.Cəfərov/\n2015-ci ilədək İran əhalinin savadlılıq səviyyəsini 100 faizə çatdıracaq. Bunu İran Təhsil Nazirliyinin YUNESKO-nun Bakıda keçirilən iclasında iştirak edən nümayəndəsi xanım Munirə Müvəhhidi cümə günü Trend-ə müsahibəsində bildirib.\n"İranda savadlılıq səviyyəsinin inkişaf etdirilməsi istiqamətində çox böyük işlər görülüb və görülür. Belə ki, YUNESKO-nun hesabatına əsasən, İranda 1990-2000- i illər arasında savadlılıq səviyyəsi 86.3 faizdən 93.8 faizə qədər artıb", - Müvəhhidi deyib.\nXanım Müvəhhidinin sözlərinə görə, cari ildə İranın ali lideri Ayətullah Əli Xamneyi göstəriş verib ki, ölkədə savadlılıq səviyyəsi 100 faizə çatdırılmalıdır. Artıq ölkənin 2011-2015-ci illəri əhatə edən beş illik inkişaf planı çərçivəsində bu istiqamətdə tədbirlərin görülməsinə başlanılıb.\nMüvəhhidi ölkənin təhsil müəssisələrində qızların təhsil alması üçün İran İslam İnqilabından sonra geniş şərait yaradıldığını deyib.\n"1988-ci ildə İranın təhsil sisteminin proqramı hazırlandı. Həmin proqramda qızların təhsili proritet götürüldü və nazirliyə göstəriş verildi ki, qızların təhsilinə diqqət artırılsın", - xanım Müvəhhidi bildirib.\nOnun sözlərinə görə, cari ildə ali məktəblərə qəbul olunan abituriyentlərin 61 faizini qızlar təşkil edib. Bu göstərici İranda qızların təhsilə cəlb olunmasına nə qədər önəm verildiyini göstərir.\nO əlavə edib ki, ümumilikdə İranın təhsil strukturlarında çalışanların 60 faizdən çoxu qadınlardır.\nİran KİV-lərinin məlumatına görə, cari tədris ili üçün bu ölkədə ali təhsil müəssisələrinə keçirilən qəbul imtahanlarında iştirak üçün 1 milyon 250 min nəfərdən çox abituriyent sənəd verib. Onlardan 600 min nəfəri ali məktəbə qəbul olub.


Aylıq Round Up – Yanvar`18 – Rasila Abdulla\nAll Posts Newmummystuff\nAylıq Round Up – Yanvar`18\nNo Comments on Aylıq Round Up – Yanvar`18\nArtıq yeniliklərinə hazırlaşdığımız ilin ilk ayını tamamlayırıq. Yeni ildən edərəm deyə çox şeyləri sabaha saxladıq. Və artıq sabahdan başlayaram dediyimiz ayın sonudur. Nəyi edə bildik? Nəyə başladıq? Nəyə hələ də başlamadıq? Niyə başlaya bilmədik? – Artıq bunun hesabatını vermək vaxtıdır.\nYanvar ayı ərzində nələr etdim (sosyal və fərdi) olaraq, bunun qısa xülasəsini verəcəyəm. Müxtəlif başlıqlar altında topladım ki, oxurkən sistemli olsun, rəylərinizi aşağıda gözləyəcəyəm.\nIlk öncə blogumda nəşr etdiyim yazılarla tanış olaq:\nYeni ildə “Yeni Mən”olacağam demisiniz və hələ də bu istiqamətdə addım atmamısınızsa vaxtdıır artıq edin bunu. Yazdığım postda size 17 məsləhət gözləyir.\n“Greenmummy`s kitchen” başlığı ilə mətbəximlə sizi tanış edirəm. Faydalanmağa tələsin!\nDaha bir yemək tərifi ilə tanış olun\nİnstagram səhifəmdə faydalı ola biləcək postlar paylaşdım: (İnstagram üzərindən- @newmummystuff səhifəsinə keçid alın)\nTelegram kanalımda maraqlı məlumatlar tapdıqca paylaşıram:\nIlk dəfə körpəsi olan bir ana olaraq hər gün yeni bir şeylər öyrənməyə davam edirik. Yanvar ayında 21-ci ayımızı tamamladıq. Bu milestone bir addım daha irəli apardı bizi. Artıq balaca qızım anasına kömək etmək üçün hərəkətlənib. Xırda öhdəlikləri icra edə bilir. Cümlə quraraq fikrini izah edə bilir. Bunlar mənim gözümdə böyük qələbələrdir. Düşünürəm ki, artıq bir qədər sonra ikimiz çox gözəl rəfiqə olaraq maraqlı aktivitələr edə biləcəyik.\nAnanın özəl həyatına gəlincə- ana qarşısına qoyduğu məqsədlərə imkan daxilində çatmağa çalışır. Artıq nə qədər alınırsa ..körpə olunca evdə özünə hər an diqqət gözləyir bu səbəbdən planla hərəkət etmək qəlizləşir bir qədər. Ancaq dayanmaq yoxdur çalışmağa davam edirik.\nLimitli vaxt çərçivəsində ailə üçün də məqsədlərimiz vardır. Yalnızca körpənin deyil, bütünlükdə ailəmizin diqqətə ehtiyacı vardır. Odur ki, çoxlu sayda qayğılarımızın içindən ailəmiz üçün də vaxt tapaq.\nBu ay fərdi inkişaq istiqamətində davaml Brian Tracy-nin kitablarını dinlədim, audio kitab olaraq faydalanmağa çalışdım. Bunu davamlı etdim, ən çox mətbəxdə etməyə çalışdım, beləki orada keçirdiyim vaxtın faydalı olması üçün çalışıram\nBu ay üçün bu qədər. Bu rubrikanın ilk yazısı belə olsun. Növbəti dəfələrdə daha fərqli format verməyə çalışacağam. Hələlik! Sevgilərlə…\nphoto credit: Me Myself (R.A.)\nTags ayliq round up, round up\n← Zapekanka → Övladınızla emosional yaxınlığa doğru 5 addım


Çimmək arzusunda olanların hasarlanmış dənizi\n2020, 05 Dekabr, şənbə, Bakı vaxtı 22:55\nDövlət Yol Polisinin Qaradağdakı postundan başlamış düz Qobustan qəsəbəsinə qədər yol boyu dənizin sahili 4 metrlik hasara alınıb\nBelə getsə, Xəzər dənizinin Azərbaycan sektoru sahilsiz qalacaq. Heç bilirsiz niyə? Ona görə ki, indi dənizin lap 20 metrliyində nə istəsən tikə bilərsən. Özü də buna qanun imkan yaradır. Əgər əvvəllər dənizin sahilindən 80-130 metr aralı ev, müəssisə və obyekt tikməyə icazə var idisə, Milli Məclisin «Torpaq islahatı haqqında» qanuna etdiyi son dəyişiklikdən sonra həmin məsafə 50 metrdən 20 metrə qədər azaldılıb. Bu, həm də o deməkdir ki, qanuna edilən son dəyişikliklə dövlət dənizin sahil zolağındakı torpaqlarının çoxunu itirdi.\nYəni indi dövlətin dəniz sahilində sahib olduğu torpağın eni 50 metrdən çox deyil. Amma iş burasındadır ki, indi Xəzər dənizinin bir sıra yerlərində heç dövlətə məxsus 20 -50 metrlik məsafə də qalmayıb. Artıq suyun içərisində tikinti işləri aparılmaqdadı. Bəzi yerlərdə ətrafdan daşınıb gətirilən daş parçaları hesabına sahil 10-15 metr genişləndirilib. Dənizin əsl sahilisə yeni tikililər altında qalıb. Burdakı mənzərədən elə başa düşmək olar ki, indiyə qədər qanundakı 80-130 metrlik məsafə sahildən dənizə yox, dənizin içərisinə qədər kimi tətbiq edilib. Çünki elə tikililər var ki, onlar dənizin 20-30, bəzən 200 metr içərilərinə doğru gedib çıxır. Belə bir mənzərənin ən aydın nümunəsi Qaradağ rayonunun Sahil qəsəbəsindədir.\nDövlət Yol Polisinin Qaradağdakı postundan başlamış düz Qobustan qəsəbəsinə qədər yol boyu dənizin sahili 4 metrlik hasara alınıb. Mən həmin hasarlanmış ərazidən bir təhər dənizin sahilinə gedə bilsəm də, sonradan sahildən geri - Bakı-Salyan-Astara magistralına çıxmaq üçün xeyli müddət yol axtarmalı oldum.\nBurda kimdənsə görülən işlər haqqında məlumat almaq cəhdi də xeyli təhlükəlidir. Hətta görülən işləri tərifləmə fəndindən istifadə də burda köməyə gəlmir. Bundan başqa, dənizin sahilindəki tikililərin yanından keçmək və həmin tikililərə diqqətlə baxmaq belə, həmin obyekt sahiblərinin qəzəbinə səbəb ola bilər. Burda jurnalistlərin suallarına bir cavab var, o da heç verəcəyin sualı sona çatdırmamış alınan cavabdır: «Bir də buralarda görünmə».\nMətbuat azadlığı, söz azadlığı deyib, məni obyektdən uzaqlaşdıran qara rəngli «CEEP»dəki şəxsə nəyisə təkrar demək istəsəm də, «burda görülən işlər jurnalistlik deyil» deyib tez ərazidən uzaqlaşmağımı istədi. Başqa çıxış yolu görmədiyimdən həmin ərazidən uzaqlaşdım. Amma bir qədər sonra daha bir tikinti aparılan əraziyə yaxınlaşdım. Düzdür, burda məni hədələyən olmasa da, heç danışan da olmadı.\nBeləliklə, mən həmin ərazidən hər hansı məlumat ala bilmədim. Amma gördüyüm o oldu ki, həmin yerdə dənizin sahil zolağında heç bir metr də torpaq qalmayıb. Ərazi qala divarları kimi hasara alınıb.\n«Torpaq islahatı haqqında» qanuna dəyişiklikləri müdafiə edən millət vəkilləri isə hesab edirlər ki, bu dəyişiklik vətəndaşların maraqlarına xidmət edir. Milli Məclisin Aqrar Siyasət Daimi Komissiyasının sədri Eldar İbrahimov hesab edir ki, qanuna dəyişiklik sahil zolağında yaşayan minlərlə insanı evi sökülmək xətasından azad edir.\nMənim Qaradağ rayonunun Sahil qəsəbəsinə getməkdə bir məqsədim də elə dəniz sahilindəki tikililərin həqiqətənmi yoxsullara məxsusluğunu araşdırmaq idi. Elə bu səbəbdən də dənizdən 200-300 metr aralı Sahil qəsəbəsinə yolandım. Onlardan həmin ərazilərin kimə məxsusluğunu soruşduim:\n80-130 metrlik məsafə sahildən dənizə yox, dənizin içərisinə qədər kimi tətbiq edilib\n- Allah haqqı bizim deyil, bax bizim evimiz budu, var-dövlətimiz bir inəyimiz idi, onu da dünən qatar vurdu, heç tikəsi ələ gəlmədi, ərim də üç ildi xəstə yatır. Laçın rayonundan qaçqınıq. Qəsəbədə iş axtarıram, amma deyirlər iş yoxdu. Bir ailə qaçqınlara verilən 60 manat çörəkpulunun ümidinə qalıb.\n- Ay qardaş, sən bilmirsən ora bizim deyil, orda əkilən palmaların biri 2 min manatdı, bizim o qədər pulumuz hardandı. Ora elə bil Afrikadı, gör nə qədər palma əkiblər. Söz-söhbət var ki, bir azdan ora meymun da buraxacaqlar.\nSahil qəsəbəsinin sakinləri həm də deyirlər ki, dənizin sahili hasara alınandan bəri yayda dənizdə çimmək üzünə həsrət qalıblar. Elə yay-qış evdə çimirlər. Hətta qəsəbə sakinlərini həmin yerə balıq tutmağa belə buraxmırlar:\n- Mən bir neçə dəfə istəmişəm ora gedim balıq tutum, buraxmayıblar.\nSahil qəsəbəsinin sakinləri deyirlər ki, belə getsə, bir neçə ildən sonra dənizin sahilində torpaq qalmayacaq və onda Milli Məclis «Torpaq islahatı haqqında» qanuna yox, yəqin ki, su ehtiyatları haqqında qanuna dəyişiklik etməli olacaq.\n«Orda əkilən palmaların biri 2 min manatdı, bizim o qədər pulumuz hardandı»\nParlamentdəki müzakirələr zamanı sahil zolağının 20 metrə qədər azaldılması məsələsinə etiraz edən millət vəkili Pənah Hüseynsə hesab edir ki, sahil zolağının belə qısaldılması bir qrup oliqarxın, yüksək vəzifəli şəxslərin Xəzər dənizi sahilində zəbt etdiyi torpaqları qanuniləşdirmək cəhdindən başqa bir şey deyil. Bu baxımdan o düşünür ki, qanuna dəyişiklikləri dəniz sahilində yaşayan əhalinin mənafeyinin qorunması kimi qələmə vermək yersizdir. Millət vəkili deyir ki, qadağa 80-130 metr olanda da, 500 metrə qədər dəniz sularına girib orda obyekt tikənlər vardı.\nMüxalifət Paşinyana dekabrın 8-dək vaxt verib


"Azfen" şirkəti və işçiləri Orduya 1 milyon 659 min manat köçürdü | marja.az\nHəmçinin Şirkət 36 ədəd maşın - mexanizmi Azərbaycan Ordusunun sərəncamına verib. Bundan başqa, Şirkətin 63 əməkdaşı düşmənə qarşı döyüşür.\nİşğal olunmuş torpaqlarımızın azad olunması, ərazi bütövlüyümüzün bərpası uğrunda mübarizə aparan Azərbaycan Ordusuna dəstək məqsədilə "Azfen" Birgə Müəssisəsi 1 000 000 manat, şirkətin kollektivi isə əmək haqqlarından 659 000 manat məbləğində pul vəsaitini Azərbaycan Respublikası Silahlı Qüvvələrə Yardım Fonduna ianə ediblər.\nBundan əlavə müəssisə tərəfindən 25 ədəd Pikab, 11 ədəd yük maşını ordumuzun sərəmçamına verilmişdir.\nHal-hazırda şirkətin işçilərindən 63 nəfəri əmək haqqları saxlanılmaqla cəbhə bölgəsinə düşmənə qarşı döyüşür.\n"Azfen" Birgə Müəssisəsinin kollektivi inanır ki, Ordumuz hərbi əməliyyatları uğurla davam etdirəcək və bizi qələbə xəbərləri ilə sevindirəcəkdir.


Mənzillərin qiyməti, şəkillər, planlaşdırma, xəritə - Retro Palace buraya Bakıda\nRetro Palace Bakıda\nYeryomenko küçəsi, 1143 saylı\nRetro Palace mənzil layihələndirmələri və qiymətlər\n105 600 AZN-dən\n(≈ $ 61 960)\n178 200 AZN-dən\n(≈ $ 104 560)\n260 700 AZN-dən\n(≈ $ 152 970)\n2 000 AZN-dən\n410 000 AZN-dən\n(≈ $ 240 580)\nIyun 1020201 650May 1020201 650Aprel 1020201 650Mart 1020201 650Fevral 1020201 650Yanvar 720201 650Iyul 1320191 650Iyun 1320191 650May 1320191 650Aprel 1320191 650Mart 1320191 650Fevral 1320191 650Yanvar 3120191 650\nRetro Palace xəri̇tədə Bakı\nRetro Palacedə mənzil almaq yolları\nYaşayış kompleksi «Retro Palace» – mərkəz yanında rahat mənzillərdir!\n«Retro Palace» Bakının Xətai rayonunda Sevgi parkının yaxınlığında, mərkəzdən üç kilometr yarım məsafədə yerləşir. Yeni kompleksdən bir neçə yüz metr məsafədə mal stansiyası yerləşir ki, mütləq yaşayış yeri seçərkən bunu nəzərə almaq lazımdır. Yaxınlıqdan kifayət qədər sıx olan Yusif Səfərov küçəsi keçir.\nKompleksin yaxınlığında şəhər sakinləri üçün lazım ola biləcək hər şey var. Yaxında bir neçə mağazalar, o cümlədən ərzaq mağazaları, supermarketlər, ticarət mərkəzləri var. «Bem Baki» yaxın əyləncə mərkəzinə yüz metrdən bir az artıq məsafədir.\nQonşuluqda tibb ocaqlları, Əfəndiyeva adına 2 saylı şəhər klinik xəstəxanası, böyüklər üçün Leyla şıxlinskaya xəstəxanası, mərkəzi Neftçilər xəstəxanası, təcili yardım stansiyası, respublika perinatal mərkəzi fəaliyyət göstərir. Kilometr radiudunda 177 saylı məktəb, bir neçə uşaq bağçası yerləşir.\n«Retro Palace» yaşayış kompleksi 2017-ci ilin əvvəlindən istismara verilibdir. Yeni tikili yanında tikilən obyektlər vasitəsilə birləşmiş iki çoxmərtəbəli olan çoxmənzilli yaşayış binalarından ibarətdir. Binalar müasir texnologiyaların tətbiqi ilə ekoloji cəhətdən təhlükəsiz materiallarla inşa olunub.\nHər bir binanın monolit dəmir beton karkası və davamlı monolit təməli var. Xarici divarları qalınlığı əlli santimetrə çatan qırmızı kərpicdən tikilir. Yeni tikilinin fasadları ekoloji cəhətdən təhlükəsiz, uzunmüddətli istilik izolyasiyası ilə üzlənir.\nBinalar təchiz olunmuşdur:\nmüasir mühəndis sistemləri, bloklarda quraşdırılmış sürətli səssiz yük və sərnişin liftləri ilə;\nmərkəzləşdirilmiş video müşahidə sistemi;\nümumi yanğın əleyhinə sistem;\nyanğının söndürülməsi üçün su anbarı;\ntəcili su təchizatı sistemi.\nKompleksin birinci və ikinci mərtəbələrində mağazalar, kafelər, ofislər və digər kommersiya obyektləri yerləşir. Abadlaşdırılmaelementləri arasında:\navtomatik giriş sistemi ilə təchiz olunmuş yeraltı parkinq;\ngəzinti yolları ilə təchiz olunmuş fəvvarə və çardaqlı oturacaq yerləri olan istirahət zonası;\navtomobil yolları, piyada səkiləri.\nKompleksin ərazisində nizami təmizləmə, zibil aparma işləri təşkil olunmuş, işıqlar quraşdırılmışdır. Fasadların nizami təmizləməsi yerinə yetirilir. Təcrid olunmuş təsərrüfat meydançalarında zibil baklarının yerləşdirilməsi nəzərdə tutulmuşdur.\nKompleksin yaxınından yeddi avtobus marşrutları keçir, nəqliyyatın hərəkəti minimal beş dəqiqə fasiləsi ilə təşkil olunmuşdur. Ən yaxın metro stansiyası, «Şah İsmayıl Xətai» altı yüz metr məsafə aralığında yerləşir.\nAlıcı həm nəğd ödəmə ilə, həm də iki il müddətinə hissə-hissə ödəmə ilə mənzil əldə edə bilər. Layihə görə sahəsi 64-205 m2 olan bir, iki, üç və dörd otaqlı mənzill planlaşdırması nəzərdə tutulub.\nMənzillərin satışının həyata keçirildiyi ofisin ünvanı layihənin rəsmi saytında dərc olunub. Ipoteka ilə ödəmə imkanını şirkət nümayəndələrinə müraciət edərək öyrənmək mümkündür.\nObyektin tikintisini Azərbaycanın paytaxtında yaşayış komplekslərinin tikintisi ilə məşğul olan «Retro Palace» şirkətidir.\nRetro Palace haqqında sual vermək\nBu yaşayış kompleksini həm də belə adlandırırlar Retro Palace.


Azərbaycanda tədris ili uzadıldı – RƏSMİ | Voice Press\nBu ölkədə peyvəndləmə ilə bağlı qəribə addım\nHome Elm və təhsil Azərbaycanda tədris ili uzadıldı – RƏSMİ\nAzərbaycanda tədris ili uzadıldı – RƏSMİ\nAzərbaycanın ali məktəblərində tədris ilinin müddəti 15 gün uzadılıb.\nBu barədə Təhsil nazirinin müavini Firudun Qurbanov əmr imzalayıb.\nBelə ki, dərslər mayın 30-da deyil, iyunun 15-də bitəcək. İmtahanlar isə 15 iyunda başlayacaq və 13 iyulda başa çatacaq.\nBuraxılış kursları istisna olmaqla digər tələbələrin dərsləri martın 27-də başlayacaq və mövcud akademik təqvimlə müəyyən edildiyi kimi mayın 30-dək deyil, iyunun 15-dək davam edəcək (15 gün – 2 həftə artırılır). Müvafiq olaraq imtahan sessiyasına mövcud akademik təqvimdə ayrılan həftələrin sayı 5 deyil, 4 həftə müəyyən edilib.\nAli təhsil müəssisələrinin sonuncu kurs tələbələrinin nəzəri təlim müddətinin başa çatdığını, onların hazırda təcrübədə olduğunu nəzərə alaraq müvafiq ixtisaslar üzrə sonuncu kursda təhsil alan tələbələrin (“Təhsil” ixtisasları qrupuna daxil olan ixtisaslar (pedoqoji ixtisaslar) üzrə təhsil alanlar istisna olmaqla) tədris qrafiki dəyişdirilmir. Yəni dövlət attestasiyasının keçirilməsi qrafikə uyğun iyun ayının sonuna qədər aparılacaq.\n“Təhsil” ixtisasları qrupuna daxil olan ixtisaslar (pedoqoji ixtisaslar) üzrə tələbəlrin təcrübəsi (təcrübə orta ümumtəhsil məktəblərində aparıldığına və burada dərslər iyunun 14-ə qədər davam etdiyinə görə) iyunun ayının 15-nə qədər davam etdiriləcək və bu zaman dövlət attestasiyası iyunun 15-dən iyulun 13-nə qədər aparılacaq.\nAzərbaycan Dövlət Neft və Sənaye Universiteti tədris ilini iyun ayınacan uzadıb.\nVOICEPRESS xəbər verir ki, bu barədə universitetin rəsmi saytında məlumat dərc olunub.\nMəlumatda deyilir ki, Azərbaycan Respublikası Nazirlər Kabinetinin Sərəncamına əsasən, koronovirus xəstəliyinin yayılmasının və yoluxma hallarının qarşısının alınması, vəziyyətin nəzarətdə saxlanılması və ölkə ərazisində yerləşən bütün təhsil müəssisələrində tibbi-profilaktik, dezinfeksiyaedici və digər qabaqlayıcı tədbirlərin davam etdirilməsi məqsədilə 2020-ci ilin mart ayının 10-dan 20-dək bütün təhsil müəssisələrində tədris, təlim-tərbiyə prosesi dayandırılıb və bununla bağlı bütün tədbirlər təxirə salınıb.\nQeyd olunanları nəzərə alaraq və təhsil proqramlarının icrasını təmin etmək məqsədilə Azərbaycan Respublikası Təhsil Nazirliyi tərəfindən ali təhsil müəssisələrinin rəhbərlərinə 11.03.2020-ci il tarixli, 03-03-436/15 nömrəli məktub ünvanlanıb.\nMəktuba əsasən bildiririk ki:\nBuraxılış kursları istisna olmaqla digər tələbələrin dərsləri mart ayının 27-də başlayacaq və mövcud akademik təqvimlə müəyyən edildiyi kimi mayın 30-dək deyil, iyunun 15-dək davam etdiriləcəkdir. Müvafiq olaraq imtahan sessiyasına ayrılan həftələrin sayı 5 deyil, 4 həftə müəyyən edilir və 15 iyun – 13 iyul tarixlərində keçiriləcək.\nSonuncu kurs tələbələrinin nəzəri təlim müdətinin başa çatdığını, onların hazırda təcrübədə olduğunu nəzərə alaraq müvafiq ixtisaslar üzrə sonuncu kursda təhsil alan tələbələrin tədris qrafiki dəyişmir, yəni dövlət attestasiyasının keçirilməsi iyun ayının sonuna qədər aparılacaqdır.\nPrevious articleABŞ qırıcıları İran ordusunu bombaladı – Onlarla hərbçi həlak oldu\nNext articleBalasanyan: Moskva və Tehranla razılaşdım, İrəvana vaxt verdim\nƏrdoğan: “Naxçıvanla Azərbaycan arasında dəmiryolunun bərpasından ən çox faydalanan Qars olacaq”\nİraq Türkmən Cəbhəsinin sədri Prezident İlham Əliyevə təbrik məktubu göndərib\nUkrayna ordusu Donbasda hücuma keçdi: ölənlər var\nVoice Press - İyun 12, 2021\nƏrdoğandan mühüm addım : Füzulidə türk hərbi bazası?\nVoice Press - İyun 7, 2021\nBayramov Çavuşoğlu ilə danışdı\nİlham Əliyev Tokayevə sərhəddəki hadisələrdən danışdı\nVoice Press - May 17, 2021\nNikoldan “sərhəd müzakirəsi”nə: İkitərəfli olmaz, üçümüz…\nHikmət Hacıyev NATO qərargahında: Coana ilə görüşdü\nİrəvan bu öhdəliyi də yerinə yetirəcək: Bu gün 00:00-dan…\nMilli Məclisin plenar iclasının vaxtı açıqlandı\nVoice Press - May 16, 2021\nOrdumuz İrəvana qədər də getsə, KTMT qarışmayacaq – Video\nVoice Press - May 15, 2021\nBaşkan Şuşa’da popüler slogan atıyor\nGənclər Ulu Öndər Heydər Əliyevi anıb\nVoice Press - May 9, 2021\nPutin: Tacikistan ordusunu gücləndirməyə çalışırıq\nMehriban Əliyeva: İndi 8 may tarixi tam başqadır!\nErmənilərin Su-25-i necə məhv edilib? – DSX rəisi açıqladı\nƏsli Kazımova: “Azərbaycan tarixi ədaləti bərpa etdi”\nVoice Press - May 8, 2021\nLavrov İrəvana gəldi, Putindən Ərdoğana zəng: Nə baş verir?


NEYROVAL | Medicinae Doctor\nNeuroval,Bitki tərkibli preparat olub,psixi yüklənmələr,stress və yuxusuzluq zamanı müsbət təsir göstərir.İstifadədən əvvəl içlik vərəqə ilə tanış olmanız mütləqdir\nNeuroval,tərkibinə daxil olan bitki ekstraktlarının dozası qarşılıqlı sinergist təsirə əsaslanıb.Preparatın tərkibinə daxil olan bitki ekstraktları, 1×10-1 həcmində 34% spirtdə məhluldur: yemişan, yulaf, dazı otu, heyva, maral kökü.\nNeuroval® bitki ekstraktlarının unikal kombinasiyası olub, yorğunluq, yuxusuzluq və stress zamanı müsbət təsir göstərir. Tərkibinə daxil olan ekstraktların dəqiq və spesifik dozalanması preparatın effektivliyini təmin edir.\nNeuroval® tərkibinə daxil olan bitki ekstraktları bir-birini tamamlayaraq psixi gərginlik və emosional hiperhəssaslıq zamanı müsbət təsir göstərir, neyrovegetativ distoniyanın müalicəsində uğurla istifadə olunur (psixi gərginliklə bağlı MBT pozğunluqları, diareya, qəbizlik). Preparat beynin psixi aktivliyinə təsir göstərmədən psixi gərginliyi aradan qaldırır.\nYemişan (Crataegus monogyna) – tərkibində bioflovonoidlər – əsasən də aminopurinlər,laktonlar,triterpen turşuları,leykoantosianin,eskulin,adenozin və s. saxlayır. Bunlar da ümumi qan dövranı, əsasən də korоnar qan dövranını təmin edir. Yemişan ürək əzələsini möhkəmlədir, sinirləri sakitləşdirir, qan təzyiqini və xolesterinin səviyyəsini aşağı salır. Əsasən ürəklə bağlı problemləri olanlarda, ürəkdöyünmələrdə, yuxusuzluqda, əsəbilik, arterial təzyiqin yüksəlməsi və menopauza zamanı uğurla istifadə olunur.\nYulaf (Avena sativa)- tərkibində saponinləri, nişasta, qlukokininlər, vanilo-qlükozidlər, flavonoidlər, pektin, karotin və suda həll olan vitaminləri saxlayır. Yumşaq qıcıqlandırıcı təsiri və müvafiq absorbsiyası sayəsində qanda xolesterin və şəkərin miqdarının azalmasına gətirib çıxarır.Sinir sisteminin ləbilliyi zamanı istifadə olunur. Qalxanabənzər vəzin hipersekresiyasını tənzimləyir. İştaha zəifliyi zamanı uğurla istifadə olunur. MBT müxtəlif problemləri,həmçinin diarreya zamanı sakitləşdirici təsir göstərir.\nDazı otu (Hypericum perforatum) – əsasən tərkibində efir yağları, flavonoidlərdən hiperasid qlikozid, piqmentlər və tannin saxlayır. Dazıotu sovrulmanı,qaraciyər metabolizmini,qan dövranını yaxşılaşdırır.Qıcıqlanmanın artması, oyanma və tormozlanma arasında balansın pozulması zamanı istifadə olunur.\nHeyva (Cydonia oblonga)-tərkibində musin, amiqdalin, nişasta, minerallar və vitaminlər saxlayır. Iltihabəleyhinə təsirə malikdir. MBT funksional pozğunluqlarında istifadə olunur.\nMaral kökü (Rhaponticum carthamoides) – əsasən tərkibində effektləri estrogenlərə ekvivalent olan antrasin törəmələrini,alloy emodin,krisofanol,essein,rapontisin saxlayır.Bağırsaq perilstatikasına kiçik dozalarda stimuləedici, yüksək dozalarda isə sakitləşdirici təsir göstərir, bağırsağın işini tənzimləmək üçün istifadə olunur. Psixi fəallığı canlandırır.\nNeuroval aşağıdakı hallarda istifadə olunur\nAğır psixi yüklənmələr\nMBT-nin psixi gərginliklə əlaqədar funksional pozğunluqları\nBöyüklərə gündə yeməkdən 20 dəqiqə qabaq, 15 damcıdan 2 dəfə təyin olunur. Əgər eyni vaxtda bir neçə preparat qəbul olunursa onlar arasında ən azı 5 dəqiqə fasilə olmalıdır, əks halda qəbul edilən preparatların effektivliyi qarşılıqlı təsir nəticəsində zəifləyə bilər. Göstərilmiş dozalanmada preparat 8 həftə müddətində istifadə oluna bilər. Sutkalıq dozanı aşmaq məsləhət deyildir.\nDiqqət: Neuroval 3 yaşdan kiçik uşaqlarda istifadə etmək məsləhət deyildir.Bioloji aktiv əlavə olduğundan kimyəvi dərman vasitələrini tamamilə əvəz edə bilməz.\nBioloji aktiv əlavələr qidanı əvəz etmir.\nQuru yerdə 5-25 C temperaturda saxlamalı.Uşaqlardan uzaq tutmalı.Düz düşən günəş süaları altında saxlamamalı.Çöküntünün olması keyfiyyətə təsir göstərmir.Qablaşdırmada göstərilən son istifadə tarıxındən sonra istifadə etmək olmaz\nPreparatın tərkibinə konservant daxil deyildir.\nDamcıladan qapaqlı şüşə flakon. Həcmi: 50ml\nVALOSUN a.s. Kytnerova 403/5, 621 00 Brno, Cexiya Respublikası


ANAR: "Axı niyə bizi bir-birimizə qarşı qoyursunuz?..." (Məqalə) » Yarpaq.az\nANAR: "Axı niyə bizi bir-birimizə qarşı qoyursunuz?..." (Məqalə)\nAzərbaycan Yazıçılar Birliyinin sədri, xalq yazıçısı Anarın "Ədəbiyyat qəzeti"ndə "Bir qalmaqala sözardı" adlı məqaləsi çap olunub. Həmin məqaləni təqdim edirik:\n«İgidin başı qalda gərək» deyiblər. Bilmirəm, nə dərəcədə igidəm amma, ədəbiyyata gəldiyim gündən başım qalda olub. 1960-cı ilin dekabrında ilk hekayəm – «Keçən ilin son gecəsi» «Azərbaycan» jurnalında dərc olunan kimi «Azərbaycan gəncləri» qəzetində sərt tənqidi yazı çıxdı. İlk povestim «Ağ liman» nəşr ediləndə Azərbaycan KP MK-nın iki orqanında «Kommunist» qəzeti və «Azərbaycan kommunisti» jurnalında sovet həyatını təhrif edən zərərli, sosialist realizminə zidd olan, yabançı ideologiyaya xidmət edən əsər kimi damğalandı, müəllifin tənqiddən nəticə çıxarmadığı qınandı və povestin Moskvanın «Drujba narodov» jurnalında düzəlişsiz-filansız çap olunduğuna görə bu jurnala da irad tutuldu. Yaratdığım və redaktoru olduğum «Qobustan» incəsənət toplusunun ilk sayı çıxan kimi «Kirpi» jurnalında lağa qoyuldu, karikaturası çəkildi. İlk bədii filmimin ssenarisi çətinliklə qəbul olundu. «Gün keçdi» filminin ssenarisini Moskva buraxmaq istəmirdi, ən çox tamaşaçı toplamış «Dədə Qorqud» və «Sübhün səfiri» filmlərinin ssenariləri hələ çəkiliş başlamamışdan (çəkilişə qoymamaq üçün) yerli «mütəxəssislər» tərəfindən topa tutuldu.\nÖz dedikləriylə ürəkləri soyumadı xəstə Musa Yaqubun da adından (məhz adından, özündən yox) bəyanat aldılar ki, guya şair belə deyib: Qorxdular. Anar bütün tədbirlərimdə iştirak edibdirsə bu işdə, yox. Qorxub. Dövlət də kömək etmədi. Bütün xərcləri özüm çəkmişəm.\nXeyirli işlər görmüş dəyərli kitablar nəşr etmiş bir müəllif əfsus, Mirzə Cəlil fobiyasına aludə olub yazır ki, Mirzə Cəlil millətçi ola bilməzdi, çünki erməni dostları vardı. Əvvəla mən bilmirəm Mirzə Cəlilin hansı erməni dostları olub. Lap tutalım Tiflis kimi çoxmillətli şəhərdə ermənilər ya gürcülərlə salam-kəlamı da olub, bu bəyəm öz millətini sevməyə əngəldir? Təki hamımız milləti xalqın bağrından çıxmış Mirzə Cəlil kimi, Sabir kimi yana-yana sevə bilək. Sovet vaxtı ermənilər «Usta Zeynal» hekayəsində bir cümləyə görə («Ermənilər qorxaq bir millətdi, padşahları da yoxdu») Moskvaya danos yazırdılar ki, Cəlil Məmmədquluzadə qatı millətçidir, faşistdir. İndi də özümüzkülər yazırlar ki, ermənilərlə dostluq etdiyi üçün Mirzə Cəlil millətçi ola bilməz. Ermənilər bu sözlərlə tanış olsalar (və yəqin ki olacaqlar, çünki hər sözümüzü diqqətlə izləyilər) mütləq müxtəlif dillərə tərcümə edib yayacaqlar ki, ziyalısı belə düşünən millətlə biz necə bir yerdə yaşaya bilərik?\nDoğrudan da, az-çox heysiyyəti olanlar da, şeiri zərgər meyyarlarıyla ölçənlər də, bir misqal insafı olanlar da bu sözlərin nə qədər ədalətsiz olduğunu dərk edərlər. Ən yumşaq ifadələri seçməyə çalışıram. Bir az əvvəl hələ on üç il bundan əvvəl, yəni 2006 cı ildə Ramiz Rövşəni Xalq şairi adına təqdim etməyimi və bu təqdimatın kitabımda da dərc etdiyimi yazmışdım. Yəqin bunu «qorxduğum» üçün etmişdim. Kimdən? Heç nədən xəbəri olmadan məni şərləyənlərdən. Əyyarını bilmədiyim Ramiz haqqında yazdığım məqalalər Bakıda və mənim təşəbbüsümlə Türkiyədə çıxan kitabında nəşr olunub. «Qorxa-qorxa» Ramizə etdiyim başqa bir yaxşılıqdan mənim danışmağım yaxşı düşməz, indi Türkiyədədir gələr, oxuyar, lazım bilsə məsələyə aydınlıq gətirər.\nİndi gələk mənim şairi və şeiri bilməməyimə. Əlbəttə düz deyir. Mənim şeirdən nə başım çıxır, şairlərdən kimin əyyaranı bilirəm ki?... Doğrudur, Bakıda iki cildlik «Min beş yüz ilin oğuz şeiri» antologiyasını, Türkiyədə «Min ilin yüz şairi» antologiyasını tərtib etmişəm, ilk dəfə Səməd Mənsurun şeirlərini toplayıb çap etmişəm, Nizami, Mövlanə, Yünis Əmrə, Nəsimi, Xətai, Füzuli, Vaqif, Aşıq Ələsgər, Sabir, Hadı, Cavid, Cavad, Səməd Vurğun, Müşfiq, Şəhriyar, Bəxtiyar Vahabzadə, Qabil, Əli Kərim, Məmməd Araz, Xəlil Rza, Cabir Novruz, Fikrət Sadıq, Fikrət Qoca, Musa Yaqub, Vaqif Səmədoğlu, Nüsrət Kəsəmənli, Sabir Rüstəmxanlı və neçə-neçə Azərbaycan şairi, habelə F.H Dağlarca, Orxan Vəli, Ataol Bəhramoğlu, Oljas Süleymenov, Mayakovski haqqında Azərbaycan, Türkiyə, Moskva mətbuatında böyük esselərim çıxıb, Nazım Hikmət və müasirləri barədə min səhifəlitk «Kərəm kimi» kitabım Bakıda və Ankarada nəşr olunub, rus və dünya ədəbiyyatından yüzdən artıq şairin şeirlərini çevirmişəm, amma bütün bunların nə dəxli var ki, mən nə şeir bilirəm, nə şairi.\nBir dəqiqə! Sayın Erdoğan demiş one (van) minut! Mənə Sizin ilk bəyanatınızı gətirəndə del Gerani soy adınız (ya qəbul etdiyiniz təxəllüs) mənə italyan familini xatırlatdı və odur ki, bu kimdir, nə millətdir deyə soruşdum.. Sonra izah etdilər və mən əlbəttə Sizi xatırladım, amma lap tutalım fərz edək ki mən Şəhriyar del Gerani adlı şairi tanımram, bu «Anar nə bilir şair nədir, şeir nədir?(Azərbaycan dilində bu cümlə bu şəkildə daha səlis səslənərdi) deməyə Sizə haqq verirmi? Yaxşı, razıyam, buna vicdan defisiti deməyək, ayrı bir ad tapaq, məsələn «nimdaş ritorika». Belə bir ritorik cümləniz də mənə maraqlı gəldi: «Əziz qələm dostumuz Anar bəy, yubiley-mubiley kimi tədbirlər sənin kimi («sənin» kimi ha!) adamlar üçün ciddi ola bilər. Musanın məqamından isə o tövr təpələr bilmərrə görünmür».\nBir dә son söz. Mətninizin sonunda «piştaxtabaş tupoylar»dan yazırsınız. Doğrusu, əvvəl bunun nə demək olduğunu başa düşmədim. Sonra xatırladım ki, mәnim «Beş mәrtәbə» romanımdakı bir yeri yada salırsınız. Sevindim Siz və sizin kimi bir sıra cavanlar nә qәdәr mәndən narazı qalsanız da, nə qədər tikanlı atmacalar atsanız da, nə qədər məni başqalarının ayağına versəniz də, һәr halda, əsərlərim yaddaşınızda və deməli qəlbinizin içində yaşayır. Bu yerdə bir başqa «anarşünas» da yadıma düşdü. Nədən yazır yazsın mütləq mənim barəmdə səfeh bir söz deməlidir. Yazıdan yazıya ən çox təkrar etdiyi cümlə isə «Tələsmə Zaur»dur. Gör bu yazığa həmin sözlər necə dərin təsir bağışlayıb ki, ömrü boyu onları unuda bilmir. Nә isə…


ermənistanı "Eurovision"da Bakı ermənisi təmsil edə bilər » Səhifə 2 » Joy.az - Bizimlə daha rəngarəng\n05 Oktyabr, 2011\nGələn ilin may ayında Bakıda keçiriləcək "Eurovision" müsabiqəsində ermənistanı Amerikada-Los Ancelesdə yaşayan müğənni təmsil edə bilər. Lusiya Mun (Babayants) uşaqlığını və gənclik illərini Bakıda keçirib. "Azq" qəzetinin yazdığına görə, müğənninin həkim olan atası 1988-ci ildə Sumqayıt hadisələrindən sonra ailəsi ilə birlikdə ermənistana, Rusiyaya sonra isə ABŞ-a köçüb. Burada Lusiya Mun psixologiya üzrə təhsil alıb.\nO, həmçinin "İrəvan" xorunda oxuyub, çox sayda musiqi proqramlarında iştirak edib. 2005-ci ildə "Armenian Music Awards" müsabiqəsinin qalibi olub. Son olaraq isə o, qondarma erməni soyqırımı haqqında mahnı ifa edib.\nNəşrin məlumatına görə, Lusiya David İondemanın ermənistanı "Eurovision 2012" müsabiqəsində təmsil etmək təklifini qəbul edib. İddiaya görə, o, müsabiqədə sevgi haqqında mahnı ifa edəcək.\nQeyd edək ki, bir müddət öncə ermənistan mətbuatı ölkənin gələn ilin may ayında Bakıda keçiriləcək "Eurovision" mahnı müsabiqəsində iştirak məsələsinin hələ həll olunmadığını yazmışdı. ermənistanın İctimai Teleradio Şurasının sədri Aleksan Arutyan Azərbaycanın təhlükəsizliyə verdiyi zəmanət erməni tərəfini qane etmədiyini və onların zəmanət üçün Avropa Yayım Şurasına müraciət etdiklərini bildirmişdilər.\nHəmin xəbərdə ermənistanın müsabiqədə iştirak edib etməyəcəyi barədə yekun qərarın dekabr ayında qəbul ediləcəyi qeyd edilmişdi.\n5 Oktyabr 2011 14:43\nGelsinler Gore Ermeniler Bakidan Sag Salamat\nQayida Bilecek Eravana Ele Gedib Mina Qoshdurub Partladicam Oraladi ))\n5 Oktyabr 2011 14:35\nNə gündədi ə bu, başlarını divara döysünlər gəlməsinər, yoxsa saçınnan tutub elə səhnədəcə sürüyəllər bunu)\n5 Oktyabr 2011 14:31\nHııı...Mən də elə bildim ki, o erməniciyəzin Bakıya gələcəyini xəbər verdiyiyçün müəlliflə düşmən oldu kimsə ))\nSən səhv bilmisən:))))\nİlk bir ulduzu mən vermişdim,sonra mübarək insanlarımız niyəsə ulduzları çoxaltdılar.\n5 Oktyabr 2011 14:29\nUlduzlar xəbəri qiymətləndirmək üçündü müəlifi yox.)\n5 Oktyabr 2011 14:28\nQanında var yəqin belə şey eliyir.\n5 Oktyabr 2011 14:27\nP.S - Xəbərə elə qəşəng -1 verirsiz ki, elə bil o ermənini Bakıya xəbərin müəllifi gətirəcək..))\nXeyir. Sadəcə bu xəbəri qoyuruq ki siz bu barədə fikrivizi diyəsiz.\n5 Oktyabr 2011 14:24\n5 Oktyabr 2011 14:23\nMəncə gəlməyəcəklər ermənilər bura..Gəlmələrini istəmirəm..Yenə bir vətəndaşımız bunların "naxalnıy" sifət ifadəsinə dözməyib gördüyü yerdə tutub şapatdasa, aləmi vuracaqlar bir-birinə..\nBurnundan gəlsin Azərbaycanımızda yediği hər tikə\nAzərbaycanlılara acıq vermək üçün 100 faiz iştirak edəcəklər eurovisionda.Buna isə nə deyəsən,gic-gic hərəkətlərinə öyrəşmişik.Əsaslı cavab verilməyincə bunlara bildiyi giclikləri eləməyə davam edəcəklər.zirzibilistanlılar.Həmdə qoruma yaxşı olmasa məncə gələn il 100 faiz dava düşəcək.\n5 Oktyabr 2011 14:19\nVazgenn))) pula çıxanlara oxşayır))\n5 Oktyabr 2011 14:17\n5 Oktyabr 2011 14:13\nermənilərin qanında varda ona görə hələdə adam olmadılar..


“Psevdouğurlu” ailələr – Psixologiya\nyazdı Admin 16 May 2022\nAilə həyatında və münasibətlərdəki rollarına görə insanları 3 qrupa bölə bilərik. Tələbkar, itaətkar və asılı. Tələbkar insan hər zaman özünün haqlı olduğunu və qarşıdakı insanın onun istəklərinə uyğun şəkildə davranmalı olduğunu zənn edir. Bu, orta statistik azərbaycanlı kişisini xarakterizə edir. Təbii ki, bəzi hallarda bu rolda qadın da ola bilir. İtaətkar insan öz məmnuniyyətsizliyi bahasına da olsa qarşı tərəfi xoşbəxt etməyə çalışır və bütün problemlərdə günahı özündə görür. Bu isə əksər xanımlara uşaqlıqdan bəri öyrədilən davranış formasıdır. Xüsusilə də bölgələrdə. Asılı insanlar isə qarşı tərəf olmasa yaşaya bilməyəcəklərini və ya xoşbəxt ola bilməyəcəklərini düşünən insanlardı. Standart, romantik sevgili tipajı.\nİndi fərz edək ki, tələbkar kişi ilə itaətkar qadın evlənib. Nəticə necə olacaq? Kişi və qadın rolu burda dəyişə də bilər, sözüm onda deyil. Amma itaətkar və tələbkar fərdlərin evlənməsi zamanı ilk baxışdan onların yaxşı yola gedəcəyini düşünə bilərik. Tələbkar kişinin bütün istəklərini itaətkar qadın qarşılayacaq və heç vaxt aralarında bir konflikt olmayacaq. Amma doğurdanmı bu, problemsizlik deməkdir? Bu sadəcə psevdo yəni yalançı uğurlu ailə sayılır. Azərbaycan ailələrinin əksəriyyəti psevdouğurludu. Ailədə bir konflikt yoxdur və əsasən sakit günlər yaşayırlar. Amma itaətkar tərəfin heç bir tələbatı ödənmir və zaman içində o tükənir, özünü istifadə edilmiş və bədbəxt hiss edir. Amma, bu hislərini dilə gətirmək və ya hiss etdirmək əlavə problemlərə səbəb olacağı üçün susur. Digər tərəf isə azğın bir şəkildə at oynadır və həyatından məmnundur. Başqa birinin bədbəxtliyi hesabına xoşbəxtdir o. Bu doğru deyil.\nOna görə də həyatımıza aldığımız insanların da istəklərini və ruh hallarını nəzərə almalıyıq. Və nə olursa-olsun, hətta əsəbi və ya məyusluğa düçar olsaq belə qarşımızdakı insana hörmət etməli və mədəni bir şəkildə irad bildirməliyik.\nHəqiqi xoşbəxt münasibətin açarı budur. Dinlə, başa düş və qarşı tərəfə hörmət et. Tənqidi də mədəni bir şəkildə et.\nMükəmməl olmağa çalışmaq\nÖzümü dəyərsiz hiss edirəm.Həyatımın mənası qalmayıb.\nİnsanlardakı təsdiqlənmə istəyi


www.XALQXEBER.az » Sosial » Cavid Qurbanov bu faktdan xəbər tutsa... - Cocuq Mərcanlının ilk şəhidinin anasını işdən azad edirlər\nAzərbaycan Ordusunun ötən il aprel ayında ermənilərə divan tutması, 23 ildən artıq müddətdə işğal altında saxladıqları ərazilərimizidən qovub çıxarmaları tariximizə şanlı qələbə kimi həkk oldu. Artıq işğalçı Ermənistan dövlətinə bəlli oldu ki, daha Azərbaycan Ordusunun qarşısında davam gətirə bilməyəcəklər.\nSilahlı Qüvvələrimizin bu qəhrəmanlığından-aprel qələbəsindən sonra 1994-cü ildən işğaldan azad edilmiş, lakin bu günə qədər yaşamağın təhlükəli olduğu Cəbrayıl rayonunun Cocuq Mərcanlı kəndinə artıq qayıdışın əsası qoyuldu. Ölkə Prezidentinin sərəncamı ilə Cocuq Mərcanlıda hər cür şəraiti olan evlər, məktəb, uşaq bağçası və mədəni obyektlər tikiləcək. Hazırda tikinti işlərinə start verilib və bu kəndə yol çəkilir. Nəzərdə tutulub ki, 1994-cü ildə bu kəndi düşməndən azad edərkən böyük mərdlik göstərərək şəhid olmuş 6 kəşfiyyatçıya xatirə kompleksi də qoyulsun. Həmin şəhidlərdən-Cocuq Mərcanlının ilk şəhidlərindən biri də Rzayev Faiq Hüseynağa oğludur. İki il əvvəl Faiq Rzayev Azərbaycan Prezidentinin sərəncamı ilə “İgidliyə görə” medalı ilə təltif edilib. Yasamal rayonundakı 150 nömrəli tam orta məktəb şəhid Faiq Rzayevin adını daşıyır. Məktəbin qarşısında isə şəhidin büstü qoyulub.\nMartın 21-i Faiq Rzayevin şəhid olan günüdür. Həmin gün 150 nömrəli məktəbin şagirdləri Faiq Rzayevin məzarı önünə gedərək gül-çiçək dəstələri düzür, Faiq kimi Vətən yolunda canlarını qurban verməyə hazır olduqlarını bildirirlər. Bu il məktəblilər Cocuq Mərcanlı kəndinə gedib Faiq Rzayevin şəhid olduğu ərazini ziyarət etməyi də planlaşdırmışdılar. Ancaq, deyəsən, bütün bunlar baş tutmayacaq. Çünki Faiq Rzayevin şəhid olduğu gün ərəfəsində onun anası Ruxsarə Məmmədova 1988-ci ildən xəzinədar işlədiyi Bakı Dəmir yol vağzalında işdən azad edilməsi haqqında xəbərdarlıq alıb. Ona bir həftə vaxt verilib. Səbəbi isə şəhid anasının 60 yaşının tamam olmasıdır.\nTəəccüblüsü də odur ki, şəhid anasına “pensiya yaşın çatdığına görə işdən azad olunursan” –deyən Bakı Sərnişin Vağzalının rəisi 71 yaşlı İlyaz Məmmədovdur. Rəis özü fikirləşmir ki, onun 71 yaşı var, ancaq hələ də tutduğu vəzifəsində qalır. Ancaq şəhid anasını, oğlu Vətən yoolunda canını qurban vermiş ananı isə 60 yaşı tamam olduğuna görə işdən azad edir. Halbuki, Azərbaycanda bütün sahələrdə hər bir kəsin 65 yaşına qədər işləmək hüququ var. Görünür vağzal rəisi Azərbaycan qanunlarından bixəbərdir.\nYəni, doğurdanmı bəzi məmurlar bu qədər laqeyd olublar ki, oğlunun şəhid olduğu gün onun anasını işdən azad edirlər? Axı, Azərbaycanda həmişə şəhidlərə böyük hörmət və ehtiram göstərilir. Azərbaycan Prezidenti İlham Əliyev, Birinci vitse-prezident xanım Mehriban Əliyeva şəhidlərimizə, Qarabağ veteranlarına, əlillərə diqqət və qayğı göstərir. Bəs nədən bu diqqət və qayğı Bakı Sərnişin Vağzalında özünü büruzə vermədi? Əksinə, şəhid anasına qarşə daha aqressiv münasibət göstərilib. Çünki bu vaxta qədər Bakı Sərnişin Vağzalının rəhbərliyi heç vaxt şəhid anasına qayğı göstərməyib. Yəni doğurdanmı belə rəhbərləri qaçqın və məcburi köçkünlərin doğma yurdlarına qayıtması maraqlandırmır? Axı Ruxsarə Məmmədovanın oğlu bu yolda canını qurban verib. Şəhid anasına qarşı belə hörmətsizlik və laqeyd münasibət digər gənclərə necə təsir edək?\nÜmid edirik ki, Azərbaycan Dəmir Yol İdarəsinin rəisi, Milli Məclisin deputatı hörmətli Cavid Qurbanov həmişə olduğu kimi, bu dəfə də böyük humanistlik göstərəcək, Bakı Sərnişin Vağzalının rəhbərliyinin şəhid anasına qarşı hörmətsizliyini aradan qaldıracaq.\nÜmid edirik ki, hörmətli Cavid Qurbanov cənabları bu olaya gərəkən reaksiyanı verəcək.


Qeyri -adi səhər yeməyi yeməkləri - Kokteyl Tarifləri, Ruhlar və Yerli Barlar - 2021\nSəhərinizi başlamaq üçün bəzi qeyri -adi səhər yeməyi yeməkləri:\nEbelskiver: Bu klassik Danimarka pancake əsl səhər yeməyi yeməyi ola bilər. Pancake qarışığı, xüsusi bir soba qabında, çörək qabına bənzər kiçik pancake hazırlamaq üçün istifadə olunur. Karamel çiskinli yaban mersini və ya banan əlavə edərək əylənə bilərsiniz. Üstünə bir qənnadı şəkəri əlavə edin və zövq alın!\nFoto foodgal.com saytından\nKartof: Əksəriyyəti adi qəhvəyi-qəhvəyi ilə birlikdə kartofu səhər yeməyi ilə əlaqələndirmir, lakin bişmiş kartof, dilim, dilim və ya kvadrat günə mükəmməl bir başlanğıc yaradır. Kartof əla bir karbohidrat mənbəyidir və sizi saatlarla tox hiss edəcək. Bu, növbəti yeməyə qədər məmnuniyyətinizi uzadır və bədəninizə bol enerji verir.\nSəhər yeməyi pizza: Kim pizzanı sevmir? Ispanaq, göbələk, pendir, yumurta və donuz əti ilə öz yaradıcı səhər yeməyi pizza hazırlayın.\nŞəkil Liz Tadie\nBrie Pasta: Mükəmməl insanlar üçün: Brie pastası bişirməyə çalışın. Şirniyyat pastasını "qabıq" olaraq istifadə edin, sonra müalicənizi zoğal və Brie pendiri ilə doldurun. Bu isti yemək qarnınızı sevindirəcək və bu ləzzətli səhər yeməyindən daha çox yemək istəyəcək.\nSəhər yeməyi Burrito: Tərkibini ispanaq, günəşdə qurudulmuş pomidor və ya adi sarğı ilə örtün. Burritonu pişmiş yumurta, salsa və kartofla doldurun!\nŞəkil cookingquest.files.wordpress.com saytının izni ilə\nBu qeyri -adi səhər yeməyini sınayaraq səhər yeməyinizi daha da gözəlləşdirin! Onları özünüz etmək üçün reseptləri sınayın və sınayın. Öz hazırlığınız sizi təəccübləndirə bilər.\nBu məqaləni bəyəndinizmi? Bu əlaqəli yazılara baxın:\nYumurta yemək üçün 18 dadlı yol\nYataqxanada Sakinlər üçün Güclü Səhər yeməyi\nŞirniyyatdan ilhamlanan 5 səhər yeməyi\nQaşıq Universitetindəki orijinal yazı, Qeyri -adi səhər yeməyi yeməklərinə baxın.\nSiyahınızda Ehtiyac duyduğunuz 10 Unikal Disney World Səhər yeməyi Seçimləri!\nSəhər yeməyi bizimkilərdən biridir mütləq Disney parklarında zövq almaq üçün sevimli yeməklər — nahar, ikinci nahar, şam yeməyi, ikinci şam yeməyi ilə yanaşı… . Ancaq bütün ciddilikdə, yalnız bizik, yoxsa səhər yeməyi dadlı görünür daha yaxşı Disney World -də?\nElə buna görə də öz sayımızı geri sayırıq səhər motorunuzu qaçırmaq üçün ən maraqlı 10 səhər yeməyi. Menyuda ne var? Baxaq!\nElə buna görə də öz sayımızı geri sayırıq səhər motorunuzu qaçırmaq üçün ən maraqlı 10 səhər yeməyi. Menyuda ne var? Bir nəzər salaq!\nSəhər yeməyi bizimkilərdən biridir mütləq Disney parklarında zövq almaq üçün sevimli yeməklər — nahar, ikinci nahar, şam yeməyi, ikinci şam yeməyi ilə yanaşı… . Ancaq bütün ciddiliklə, yalnız bizik, yoxsa səhər yeməyi sadəcə dadlı görünür daha yaxşı Disney World -də?\nVideoya baxın: BAYRAMA EYNİ YEMƏKLƏRİ BİŞİRMƏK İSDƏMİRSİZSƏ BU YEMƏYİ BİŞİRƏ BİLƏRSİZ (Dekabr 2021).\nCopyright 2021 \_ Qeyri -adi səhər yeməyi yeməkləri...


Ürək tutması və infarktdan qoruyan qulançar bitkisi | sağlam həyat tərzi | Kayzen\nÜrək tutması və infarktdan qoruyan qulançar bitkisi\n1 okyabr 2020, 00:16\nDünyada delikates tərəvəz sayılan qulançar ürək-damar sistemi üçün ideal məhsul sayılır, onun tez-tez istehlakı ürəyi ölümcül pozulmalar və o cümlədən infarktdan qoruyur.\nAlimlər qulançarın ürəyə olan inanılmaz faydasını tərəvəzin tərkibində olan fol turşusu ilə izah edirlər. Qulançar fol turşusuna görə digər tərəvəzlər arasında çempiondur.\nFol turşusu orqanizmdə homosistein aminturşusunun yığılmasının qarşısını alır. Orqanizmdə homosisteinin səviyyəsi yüksək olan insanlarda ürək tutması, infarkt və insultun riski daha yüksəkdir.\nQulançarın digər faydası onun liflərlə zəngin olmasındadır. Liflər bağırsaqlarda həzm olunmur, bağırsaqları yaxşı təmizləyir və həmçinin artıq xolesterini özünə hopduraraq çölə çıxardır. Orqanizmdə xolesterinin artıqlığı çox ziyanlıdır. İstifadə olunmayan xolesterin damarlarda yığılır ki, bu da ateroskleroza səbəb olur. Ateroskleroz ürək-damar sistemi xəstəliklərinin əsas səbəbidir.\nQulançarın tərkibində ürək-damar sistemi üçün faydalı olan digər maddə asparagindir. Bu maddə arterial təzyiqi aşağı salır və ürəyi möhkəmləndirir.\nQulançar azyayılmış, qiymətli və çoxillik bitkidir. Tərkibində ən çox zülal olan tərəvəzlərdən sayılır. Qərb bölgəsində indi qulançar yığımının vaxtıdır. Məhsul əllə yığılır və 200-250 qramlıq dəstələrə bağlanıb satılır. Əhalinin bu bitkiyə tələbatı çox olduğundan qiyməti də bahadır.\nRayon sakini Adil Hüseynov hər il yaz ayılarında bu bitkini yığıb həm mətbəxdə istifadə edir, həm də sataraq ailəsinin maddi ehtiyacını ödəyir. «Yabanı halda bitən qulançarı aprel-may aylarında toplayıram. Kənardan yığılması asan gəlsə də min bir əziyyətlə yığılır. Çünki tikanlı kolların dibində olur, yığmaq elə də asan deyil”, – deyə A.Hüseynov bildirir.\nOnun sözlərinə görə, dadlı və ləziz qulançar müalicəvi xüsusiyyətə malikdir, tərkibində bir çox vitaminlər var. Tovuzda əsasən yağda qızardılır və üzərinə yumurta əlavə olunur. Buna „qulançar çığırtması” deyilir. Zövqə görə ədviyyatlar da qatılır. Eyni zamanda, soğandan da istifadə etməklə, qovurma kimi bişirmək olur.\nKolların arasından əllə əziyyətlə yığıldığına görə qiyməti də bahadır. Bir dəstəsi təxminən 2-3 manat olan qulançarın kiloqramı 12-14 manatdan çox edir. Beləliklə, 1 kiloqram qulançar ət qiymətinə, bəzən isə ondan da baha satılır.\nHazırda qərb bölgəsinin bazarlarındakı piştaxtalarda qulançara rast gəlmək mümkündür.\nQeyd edək ki, bu bitkinin bir neçə növü var. Azərbaycanda Gəncə-Qazax bölgəsində və Abşeronda xalq arasında qulançar, Qarabağda, Naxçıvanda mərəçüyüd, mərəçöyüd, mərəvçə və s. adlandırırlar. Qulançar hələ 4000 il bundan əvvəl qədim Misirdə, daha sonra isə qədim Romada məlum idi.\nVaxtilə AMEA-nın Botanika İnstitutunun və Mərkəzi Nəbatat Bağının əməkdaşlarının apardığı tədqiqatlar əsasında bu bitkidən karotinoid maddəsi alınıb. Tədqiqat işi nəticəsində onun tərkibində insan orqanizmi üçün daha çox xeyirli olan bir çox maddələr, o cümlədən karotinoid aşkarlanıb. Bu, bir çox bitkilərdən alınan karotinoidin miqdarından qat-qat çoxdur.\nKarotinoid yüksək bioloji fəallığa (A vitaminin aktivliyinə) malik maddədir. O, orqanizmdə gedən maddələr mübadiləsində mühüm rol oynayır. Onun insan orqanizmində çatışmaması böyümə və inkişafın ləngiməsinə, gözün görmə qabiliyyətinin azalmasına, müxtəlif xəstəliklərə, xüsusən yoluxucu xəstəliklərə qarşı müqavimətin zəifləməsinə, mədə-bağırsaq sisteminin selikli qişasının aşınmasına və s. səbəb olur. Karotinoidlər müxtəlif mənşəli xərçəng xəstəliklərinin müalicəsində və profilaktikasında geniş tətbiq edilir. Həmçinin orqanizmin qocalmasının qarşısını alır. Eyni zamanda, yeyinti, kosmetika və başqa sənaye sahələrində, yüksək bioloji fəallığa malik məhsulların hazırlamasında, onların saxlanma müddətinin artırılmasında, xarici görkəmlərinin yaxşılaşdırılmasında geniş istifadə edilir.\nMənbə: Saglamolun.Az, azerbaijan-news.az\n, qulançar bitkisi\n, qulançar bitkisinin faydaları\nQulançar və onun faydaları\nMöcüzəvi Aloe vera\n109 üzv · 810 topik · RSS


Rusiya Britaniyaya qarşı cavab addımları atır\n02:33 15.03.2018 (Yenilənib 02:17 15.03.2018)\n"Təbii ki, bizim cavab tədbirlərimizi çox gözləmək lazım gəlməyəcək"\nBAKI, 15 mart — Sputnik. Moskva Londonun Rusiya diplomatlarını ölkədə çıxarmaq barədə qərarına cavab verməyə söz verib. Sputnik Azərbaycan Rusiya mətbuatına istinadlə xəbər verir ki, müvafiq bəyanatla Rusiya XİN çıxış edib.\n"Təbii ki, bizim cavab tədbirlərimizi çox gözləmək lazım gəlməyəcək" — XİN-in bəyanatında deyilir.\nXatırladaq ki, bu il martın 4-də 2010-cu ildə Birləşmiş Krallıqdan sığınacaq almış Rusiya Baş Kəşfiyyat İdarəsinin (QRU) keçmiş polkovniki Sergey Skripal və onun qızı Yuliya Solsberidə huşsuz vəziyyətdə tapılıblar. Hazırda onların hər ikisi xəstəxanada kritik vəziyyətdədirlər. Britaniya tərəfinin məlumatına görə, onlar əsəb-iflic qazı vasitəsilə zəhərləniblər. Britaniyanın baş naziri Tereza Mey dünən parlamentdə çıxışı zamanı Sergey Skripal və onun qızı Yuliyaya qarşı əsəb-iflic qazı vasitəsilə həyata keçirilən hücumla bağlı Rusiyaya qarşı cavab addımlarını açıqlayıb.\nMey Rusiyanın Britaniyadakı 23 diplomatını ölkədən çıxarmaq barədə qərar qəbul etdiklərini bildirib. O, bu diplomatların Rusiya kəşfiyyatının əməkdaşları olduğunu və onlara ölkəni tərk etmək üçün 1 həftə vaxt verildiyini qeyd edib.


Erməni tanklarının qənimi - “Spike” raketləri\n20 Oktyabr 12:16 | 2 425\n"230-dan çox tank əsasən pilotsuz uçuş aparatları vasitəsilə, habelə tank əleyhinə müasir mübarizə sistemləri – bunu gizlətmirəm – özü tuşlanan "Spike” raketləri vasitəsilə məhv edilib. Biz dünənə qədər 36 tankı qənimət götürmüşük, çoxlu sayda digər texnikanı, o cümlədən ən müasir "S-300” zenit-raket komplekslərini, bir neçə işəsalma qurğusunu, 40-a yaxın OSA zenit-raket kompleksi qurğusunu, TOP qurğularını məhv etmişik". Bu sözləri Azərbaycan Respublikasının Prezidenti İlham Əliyev Rusiyanın TASS informasiya agentliyinə videomüsahibəsi zamanı bildirib.\nAli Baş Komandanın çıxışı zamanı adını çəkdiyi özü tuşlanan "Spike” raketləri barədə ətraflı məlumatı təqdim edirik.\n"Spike”("Spayk") İsrail istehsalı 4-cü nəsil daşına bilən, atəş aç-unut prinsipi ilə işləyən tank əleyhinə idarə olunan raket kompleksidir (TƏİR). İsrailin"Rafael Advanced Defence Systems" şirkətitərəfindən istehsal olunur. 2016-cı il məlumatlarına əsasən, "Spike" ailəsinə aid təqribən 25,600 raket 25 ölkəyə satılıb ki, bu ölkələrdən biri də Azərbaycandır.\nUzun məsafəli versiya. Raketin çəkisi 14 kq, ümumi sistemin çəkisi isə 45 kq-dan azdır. Maksimum atış məsafəsi 4km olan bu raket əsasən piyada qoşun tərəfindən istifadə olunur və ya yüngül döyüş maşınlarının üzərinə quraşdırıla bilər. Zirehi dəlmə qabiliyyəti 700mm-dən çoxdur.2014-cü ilin əvvəllərində "Rafael" şirkəti bu variantın atış məsafəsinin 5km-ə qaldırıldığını və yüngül helikopterlərə quraşdırmağın da mümkün olacağını açıqladı.\n2 sentyabr 2009-cu ildə "Spike" ailəsinin yeni üzvü olan "Mini-Spike" təqdim olundu.Əsasən şəhər döyüşləri üçün hazırlanmış bu variantın atış məsafəsi 1.3-1.5km arasındadır. 2016-cı ildən etibarən bu variantın istehsalı dayandırıldı.\nQEYD: Azərbaycan ordusu tərəfindənAprel döyüşlərindəistifadə olunub. 2017-ci ildə Azərbaycan ordusuQarabağdabir "Spike" raketi vasitəsilə Ermənistana aid"Osa" HHM vasitəsinivurduqdan sonra Ermənistan ordusu cəbhə boyunca bütün zirehli və zirehsiz texnikalarını, o cümlədən HHM vasitələrini8 km geriyəçəkməyə məcbur olmuşdu.


Ağsuda məmurlar torpağı necə işğal edib? • Cumhuriyyət\nBir müddət əvvəl Ağsu rayonunun Bico kənd sakinləri tərəfindən kəndin 700 hektardan çox örüş sahələrinin və bələdiyyə torpaqlarının kənd camaatına təklif olunmadan bələdiyyə sədrləri tərəfindən uzunillik müqavilələrlə yerli və kənar şəxslərə icarəyə verilməsi barədə cumhuriyyet.az-a kollektiv şikayət məktubu daxil olmuşdu. Kənd sakinləri bildirmişdilər ki, bələdiyyə sədrlərinin özbaşınalıqları barədə ölkə prezidentinə, baş prokurorluğa, İİN yanında Əmlak məsələləri dövlət xidmətinə və ƏN-nin Bələdiyyələrlə iş mərkəzinə də kollektiv müraciətlər göndəriblər. Müraciətləri lazımınca həll edilmədiyindən Bico kənd sakinləri haqq səslərinin ünlənməsi üçün yenidən bizə müraciət ediblər\nMüraciətdə yazılır: “Prezidentə və ali dövlət qurumlarına müraciətlərdə xahiş etmişdik ki, problemin araşdırılmasını yerli orqanlara həvalə etməsinlər, çünki yaranan problemlərdə onların da öz payı var. Lakin xahişimiz nəzərə alınmadı, müraciətlərimiz baxılması üçün yenə aşağı qurumlara yönləndirildi və təbii ki, nəticə yenə istismarçıların xeyrinə həll olundu.\nBaş prokurorluğun Ağsu rayon İH-yə göndərdiyi “Sizə aid olan hissədə araşdırın” göndərişinə ümumiyyətlə cavab gəlmədi. Bələdiyyələrlə iş üzrə Göyçay regional idarəsindən və Əmlak məsələləri xidmətinin Şamaxı regional idarəsindən isə guya problem araşdırıldıqdan sonra kənd sakinlərinə cavab məktubu göndərilib ki, kənd bələdiyyə sədrinin verdiyi məlumata görə, Bico kəndində uzunillik müqavilələrlə icarəyə verilmiş torpaqlar tam qanuni istifadədədir və kəndin örüş sahələri bütünlüklə kəndin istifadəsindədir. Halbuki həmin qurumlardan kəndin problemli ərazilərinə nə baxış keçirilib, nə də araşdırma aparılıb. Sumax meşəsinin məhv edilib əkin sahəsinə çevrilməsinə ETSN-nin 6 saylı İsmayıllı regional idarəsinin Babək və Qoşqar adlı əməkdaşları da oxşar yanaşma ilə məsələyə baxıblar. Sumax meşəsinin tar-mar edilərək yerində taxıl əkilməsinə belə don geyindiriblər ki, guya sumağlıq ərazidə qazıntı işləri aparılıb və buna görə bir nəfər 450 manat məbləğində cərimələnib. Lakin sonradan müraciətlər əsasında Baş prokurorluq və onun timsalında Ağsu rayon prokurorluğu işi araşdırmağa başladı. Nəticəsi də budur ki, bir neçə gündür iri tonnajlı ağ bir yük maşını ilə qırılmış sumax ağaclarını sözügedən ərazidən təmizləyib daşımaqla işi ört-basdır etməyə çalışırlar, hansı ki, kənd camaatında qırılmış meşəliyin video və foto görüntüləri var(videoların bir neçəsi mətbuatda və sosial şəbəkələrdə də paylaşılıb). Prokurorluq əməkdaşlarının bu hadisəyə susqunluğu çox maraqlı və qəribədir.\nDigər bir məsələ 200 hektar örüş sahəsinin əkin sahəsi kimi istifadə olunmasıdır. Sözügedən ərazi 2004-cü ildə kənd bələdiyyə sədri Nəbi Mahmudov tərəfindən “Batabat” MMC adlı təşkilata, örüş sahəsi olmasına baxmayaraq, “üzümçülüyü inkişaf etdirmək məqsədilə” 99 illik icarəyə verilib. Ərazidə üzüm bağı salınsa da, bir ildən sonra “Batabat” adlı MMC-nin bircə əməkdaşı belə həmin ərazidə görünməyib. Görünür, dövlətdən subsidiya almaq məqsədilə salınan bağ yaranmamışdan əvvəl məhvə məhkum imiş. Üstəlik, adıçəkilən MMC 15 il müddətində bələdiyyə fonduna bir qara qəpik də icarə haqqı ödəməyib, yəni müqavilə öhdəliyini aşkarca pozub. Buna baxmayaraq, kənd bələdiyyə rəhbərləri bu müddətdə “Batabat” MMC-nin istifadəsinə qanunsuz şəkildə verilmiş 200 ha ərazini məhkəmə yolu ilə geri qaytarmaqda maraqlı olmayıblar. 15 il sonra, 2019-cu ildə “Batabat” rəhbərliyinin yadına düşüb ki, Bico kəndində müvəqqəti icarə torpağı var və həmin torpağı MMC-də olan müddətə Ərəstun Hüseynov adlı Bakı sakininə satmaq lazımdır. MMC-nin yetkilisi Hüseynov Saleh Nuru oğlunun adından satıcı Abdullayev Həsən Məmməd oğlu, alıcı isə Hüseynov Ərəstun Musa oğludur. 2004-cü ildə bələdiyyə ilə bağlanmış müqavilədə Ərəstun Hüseynov “Batabat” MMC-nin İdarə heyyətinin sədri kimi göstərilib, 2019-cu ildə isə alıcı qismində iştirak edir.\nDigər tərəfdən, 200 hektar örüş təyinatlı sahənin 170 hektarına Daşınmaz Əmlakın Dövlət Reyster Xidməti 11.10.2019-cu il tarixdə “əkin sahəsi” kimi çıxarış verib(hərçənd yerdə qalan 30 hektar örüş sahəsi də Ərəstun Hüseynov tərəfindən əkilib). Daşınmaz Əmlakın Kadastrı və Ünvan Reysteri Xidməti isə həmin ərazilərə elektron koordinatlar müəyyənləşdirib. Qeyd edək ki, sözügedən çıxarışları və alqı-satqı müqaviləsini Bakı şəhərində yerləşən 23 saylı notariat kontorunun xüsusi notariusu Dəmirov Zaur Nizami oğlu təsdiq edib, yəni Ağsu rayonunun Bico kəndinin örüş sahələrinin alqı-satqısı Ağsudan kənarda aparılır və bütün bunlardan kənd bələdiyyəsinin xəbəri “yoxdu”, olsaydı torpağın əsas sahibi kimi bələdiyyənin də sənədlərdə imzası, heç olmasa bu özbaşınalığa etirazı olardı. Yaxud, kənd bələdiyyə rəhbərliyi bu qanunsuzluqda maraqlı tərəflərdən biridir. Vurğulayaq ki, saxtalıqla da olsa, 170 hektarı əkin, 30 hektarı örüş sahəsi kimi göstərilən 200 ha əraziyə tam olaraq hər il subsidiya yazılır.\nBütün bu məsələlərin günahkarı, təbii ki, “Batabat” rəhbərliyi ilə yanaşı, Bico kənd bələdiyyə sədri, kənd icra nümayəndəsi və rayon rəhbərliyidir. Rayonumuza yeni icra başçısı təyin olunub və o, bütün bu məsələlərdən kənd sakinləri tərəfindən xəbərdar edilib. Başçı problemlərlə maraqlanacağına söz versə də, hələ ki, onun bu istiqamətdə fəaliyyəti nəzə çarpmır. Məqsədimiz budur ki, ölkə başçısı özü Bico kəndinin köklü problemlərinin həllini nəzarətə götürsün, kəndin torpaqları yeni yetişən nəslin, Vətən müharibəsində canıyla-qanıyla döyüşmüş oğulların istifadəsinə verilsin.\nShort URL: https://www.cumhuriyyet.net/?p=163736


Səhiyyə Nazirliyinin baş travmatoloqu: Vətən müharibəsi qazisinin 24 santimetrlik sümük defekti aradan qaldırılıb - AZƏRTAC – Azərbaycan Dövlət İnformasiya Agentliyi\nSəhiyyə Nazirliyinin baş travmatoloqu: Vətən müharibəsi qazisinin 24 santimetrlik sümük defekti aradan qaldırılıb\nVətən müharibəsi qazisinin 24 santimetrlik sümük defekti uğurla aradan qaldırılıb.\nSəhiyyə Nazirliyinin mətbuat xidmətindən AZƏRTAC-a verilən məlumata görə, Elmi-Tədqiqat Travmatologiya və Ortopediya İnstitutunun ortopedləri II Qarabağ müharibəsi qazisinin baldırında yaranmış 24 santimetrlik sümük defektini aradan qaldırıblar.\nSəhiyyə Nazirliyinin baş travmatoloqu İlqar Qasımov bildirib ki, bütün dünyada odlu silah yaralanmasından sonrakı geniş sümük defekti rekonstruktiv ortopediyanın aktual problemidir. Adətən yumşaq toxuma defektləri (dəri, əzələ, vətər) və tez-tez rast gəlinən periferik sinir-damar sistemi yaralanmalarının müalicəsi multidissiplinar yanaşma tələb edir. Əməliyyat olunan müharibə qazisində alt çənəsinin, bud və baldır sümüklərinin odlu silah yaralanmaları olub. Birinci mərhələdə plastik və damar cərrahları ilə birgə çənə sümüyünün tamlığı, ətrafların yumşaq toxuma və dəri səthi bərpa olunub. İnstitutda yaradılmış ortopedlər qrupu tərəfindən texniki cəhətdən mürəkkəb olan İlizarov üsulu ilə bilokal cərrahi əməliyyat icra olunub.\nQeyd edək ki, osteosintez üsulu böyük təcrübə və səbr tələb edir. Çünki gün ərzində sümükdə cəmi 1 millimetrə qədər bərpa prosesi gedir. Hazırda xəstə özü sərbəst hərəkət edir və tezliklə normal həyata davam edəcək.\nAZERTAG.AZ :Səhiyyə Nazirliyinin baş travmatoloqu: Vətən müharibəsi qazisinin 24 santimetrlik sümük defekti aradan qaldırılıb\nBu yay Bakıda 29 nəfəri gün vurub\nSəhiyyə Nazirliyi iyun ərzində sosial şəbəkələrdən 613 vətəndaş müraciətini cavablandırıb


Njeri Rionge, interneti kasıblara çatdıran qadın - Afrikhepri Fondu\nxoş AFRİKAN QADINLAR\n2011-da, uğurlu hekayə mütəxəssis Amerikanın Forbes jurnalı bu fövqəladə qadın, "Afrikadakı ən uğurlu sahibkar" adlı bir dövrü qeyd etdi.\nHekayə Njeri Rionge bir internet xidmət provayderi Wananchi.com-a başlamaq qərarına gəldiyi zaman 2000 ilinin başında başlayır. Keniyadakı siyasi inqilabın rəqəmsal alətlə tanış olmaq istəmədiyi bir ölkə.\n"Onun üçün İnternetlə asanlıqla məlumat əldə etmək Şərqi Afrikanın savadlı elitası ilə əhalinin qalan hissəsi arasında mövcud olan boşluğu aradan qaldırmaq üçün bir yol idi", Bu gün şirkət indi bütün Şərqi Afrikanın ən böyük internet provayderidir və 173 milyon dollar dəyərindədir.\n46 ildə bu təşəbbüskar qadın hələ bir karyera xətti keçməmiş və müvəffəqiyyətlə açılmışdır. Telekomünikasyona başlamazdan əvvəl, Londondakı bir geyim mağazasında bir kuaför və satıcısı vəzifəsində çalışdı.\nWananchi.com saytından çıxdığından Njeri Rionge dayandı. 10 ildən artıqdır ki, o, idarəetmə konsaltinq şirkətini yaradıb, digərləri isə yeni texnologiya, Insight. Və bunlar uzun bir sıra nümunələridir.\nForbes'a həsr etdiyi müsahibədə o, izah edir:\n"Mən serial biznes yaradıram, çünki əminəm ki, Afrika növbəti iqtisadi sərhəddir və biz böyüməyi dəstəkləyən yerli təşkilatlar yaratmalıyıq".\nHazırda ona ən qiymətli olan layihə? Biznes salonu. Təcrübəli sahibkarlar başlamağa, inkişaf etdirməyə və fikirlərini inkişaf etdirməyə kömək edən inkubator.\nNjeri Rionge başqalarının nümunəsinə əməl etməyə və ilham mənbəyinə çevrilməsinə icazə verməyi planlaşdırır.\nOnun dünyasına gəldikdə, yeni texnologiyalar dünyasına gəldikdə, bu cür iş üçün ixtisaslı kadr tapmaqda artıq bir neçə çətinliklə üzləşir.\n"Bu gün ən böyük problem insan qaynaqlarıdır" deyə izah edir.\nBu doğulan sahibkar üçün yeni bir çağırış.\nÖzünü sevməyi necə inkişaf etdirmək olar - Louise Hay (Audio)\nKybalion - Üç təşəbbüs (PDF)


13:42 14 Oktyabr 2019\nAzərbaycan Respublikası Prezidentinin 29 may 2019-cu il tarixli Fərmanı ilə "Mikro, kiçik və orta sahibkarlıq subyektlərinin rəqabətqabiliyyətli istehsalının stimullaşdırılması məqsədilə daxili bazar araşdırmalarına dövlət dəstəyi göstərilməsi Qaydası" təsdiq edilib.\nBu qaydaya uyğun olaraq, mikro, kiçik və orta sahibkarlıq subyektlərinin müraciəti əsasında müvafiq sahə üzrə daxili bazar araşdırmasının aparılması üçün KOB-lara informasiya və maliyyə dəstəyi göstərilir.\nMikro sahibkarlıq subyektinin müraciəti əsasında aparılan hər bir daxili bazar araşdırmasına çəkilən xərcin 80%-i, kiçik sahibkarlıq subyektinin müraciəti ilə aparılan daxili bazar araşdırmasına çəkilən xərcin isə 50%-i dövlət tərəfindən qarşılanır. Ümumilikdə isə hər bir daxili bazar araşdırmasının aparılmasına görə ödəniləcək dəstək məbləği 20 min manata qədərdir. Orta sahibkarlıq subyektləri isə bu dəstək mexanizmindən ödənişsiz təlim və seminarlarda iştirak etməklə, müəyyən edilən sahələrdə mütəmadi informasiya dəstəyi göstərilməklə faydalanır.\nDaxili bazar araşdırmalarının aparılması üçün dəstək tədbirlərinin təşkili Azərbaycan Respublikasının Kiçik və Orta Biznesin İnkişafı Agentliyi (KOBİA) tərəfindən həyata keçirilir.\nDaxili bazar araşdırmasının aparılması üçün sahibkar əvvəlcə KOBİA-nın www.smb.gov.az saytındakı nümunəvi ərizə formasını dolduraraq Agentliyə müraciət etməlidir. Sahibkarın müraciəti KOBİA-da yaradılmış İşçi Qrupu tərəfindən dəyərləndirilir və barəsində müsbət qərar qəbul olunmuş daxili bazar araşdırmasının aparılması üçün "Dövlət satınalmaları haqqında" Qanununa uyğun olaraq bu sahədə ixtisaslaşmış məsləhətçi şirkətlərə sifariş verilir. Daxili bazar araşdırması hazır olduqdan sonra Agentlik hesabatı qiymətləndirir və sahibkara təqdim edir.\nXəbərin orijinal ünvanı: https://news.milli.az/economy/794113.html\nDaxili bazar araşdırması nədir VİDEO\nİranda bir sıra məhsullara vergilər artırıldı\n20 Yanvar 2020 16:50\n20 Yanvar 2020 13:32\n20 Yanvar 2020 13:30\n20 Yanvar 2020 13:17\n20 Yanvar 2020 12:15\n20 Yanvar 2020 17:27\n20 Yanvar 2020 17:22\nİspaniya yeni rekorda imza atıb\nTanınmış meyxanaçının bacısı oğlunun intiharı ilə bağlı cinayət işi başlanıb\n20 Yanvar 2020 17:00\nMəşhur müğənni səhnədə öldü - FOTO\n20 Yanvar 2020 16:58\n20 Yanvar 2020 16:37


9 dekabr – ilk mausun yarandığı gündür - Xəbərlər - IKT\n2176 sa sa sa\n9 dekabr – ilk mausun yarandığı gündür 09.12.2016 09:10 / Maraqlı məlumatlar\nİlk mausun mühəndisi Bill İnqliş, proqram təminatının müəllifi isə Ceff Rulifsondur. Qurğunun daxilində 2 metal disk var idi: onlar maus irəli, sol və sağ tərəfə hərəkət etdikdə çevrilirdi.\ninfosystems.ru saytının məlumatına görə, sonralar Enqelbartın bu ideyası “Xerox” şirkətinin marağına səbəb oldu. Şirkət tədqiqatçıları qurğunun konstruksiyasını dəyişərək onu müasir mauslara oxşar vəziyyətə gətirdilər. 1970-ci ilin əvvəllərində “Xerox” ilk dəfə mausu fərdi kompüterin tərkib hissəsi kimi təqdim etdi. 400 dollar dəyərində olan qurğunun 3 düyməsi var idi.\n1983-cü ildə “Apple” şirkəti “Lisa” kompüteri üçün bir düyməli maus hazırlamışdı. Mausun “Apple Macintosh” kompüterlərində və sonralar “IBM PC” üçün “Windows” əməliyyat sistemində geniş istifadəsi ona böyük populyarlıq qazandırmışdı.\nBu gün mexaniki və optik mauslar mövcuddur. Son texnoloji yenilik isə naqilsiz mausdur. Əvvəllər hər bir istehsalçı siqnalların ötürülməsi üçün öz üsulunu hazırlayırdı. Lakin sonradan əlaqə üçün “Bluetooth” bağlantısından daha geniş istifadə olunmağa başladı.


Oğlunu tərbiyə metodu atanı məşhurlaşdırdı - FOTO - AranXəbər - Ən son region və Azərbaycan xəbərləri\nOğlunu tərbiyə metodu atanı məşhurlaşdırdı – FOTO\nSosial şəbəkə istifadəçisi Devid Vuland oğlunu tərbiyə metodu barədə paylaşım edərkən, yəqin ki, bu qədər məşhurlaşacağını düşünməmişdi. O, övladında oxuma həvəsini necə yaratması haqqında yazıb.\n“Esquire”ın məlumatına görə, atanın bu üsulu sadə olsa da, sosial şəbəkələrdə geniş mübahisələrə səbəb olub.\nD.Vulandın sözlərinə görə, hər oxunan kitaba görə o, oğluna bir dollar verir:\n“Söhbət minimum 160 səhifəlik kitabdan gedir. Bu il mən artıq 120 dollar xərcləmişəm, o, məni qarət etdiyini düşünür. Bu, tarixdə qoyulan ən gözəl sərmayədir”.\nO, daha bir maraqlı üsulu oğlunun yatması ilə əlaqədar tətbiq edib. Belə ki, hər gün eyni vaxtda yatağına girən oğluna ancaq kitab oxuyacağı təqdirdə gec yatmağa icazə verilir.\nKitabı tam oxuyub-oxumadığını anlamağa gəlincə isə, atanın sözlərinə görə, oğlu əsərin mətnini təfərrüatı ilə danışır.\nSosial şəbəkə istifadəçilərinin bir hissəsi kişinin bu metodunu bəyənməyərək, oğlunun gələcəkdə ancaq pul müqabilində nə isə bir iş görəcəyini deyib. Ancaq atanı dəstəkləyənlər də tapılıb.\nDevid Vuland tvitinin sosial şəbəkədə bu qədər məşhurlaşmasına və müzakirələrə səbəb olmasına müsbət reaksiya verib.\n“O, gözəl övladdır, dərsdə və idmanda nailiyyətləri var. Daha vacibi isə o, qayğıkeş böyük qardaş, dost və oğuldur. Onun atası olduğu üçün fəxr edirəm.\nÖvladıma görə narahat olmayın. Onunla hər şey qaydasında olacaq. Mən, sadəcə, şadam ki, “internetdə şöhrət dəqiqələrim” oğluma yaxşı ata olmaq istəyimə görə baş verib”, – deyə D.Vuland bildirib.\nDSX: “Sərhəd-döyüş mövqelərimizi irəli çəkmişik”\nPosted on 5 Haziran 2020 5 Haziran 2020 Author AranXəbər\n“İyunun 4-də Ermənistan Müdafiə Nazirliyinin rəsmi mətbuat orqanı olan “hayzinvor.am” saytında yerləşdirilmiş materialda erməni silahlı qüvvələrinin ölkənin şimal-şərqində Azərbaycan ilə dövlət sərhədində yeni döyüş mövqeyinin yaradılması qeyd edilib. Bununla əlaqədar Dövlət Sərhəd Xidməti rəsmi olaraq bildirir ki, Qazax və Ağstafa rayonları ərazisində Azərbaycan-Ermənistan dövlət sərhədindən keçən təmas xəttində düşmən tərəfinin öz mövqelərini irəli çəkməklə hər […]\nSığorta ödənişi alan şəhid və xəsarət alan hərbi qulluqçuların sayı açıqlandı – RƏSMİ\nPosted on 22 Aralık 2020 22 Aralık 2020 Author AranXəbər\nŞəhid olan və müxtəlif dərəcəli xəsarət alan hərbi qulluqçulara və ya onların vərəsələrinə sığorta ödənişlərinin verilməsi təmin olunub. Bu barədə Mərkəzi Bank tərəfindən məlumat verilib. Bildirilib ki, 18 dekabr 2020-ci il tarixinə Azərsığorta tərəfindən 4 min 138 şəxsə ödəniş edilib, onlardan 751 nəfəri şəhidlərin vərəsələri, 3 min 387 nəfəri isə xəsarət alanlardır. Əlavə edilib ki, […]\nİsti hava yuxu pozğunluğuna səbəb ola bilər\nPosted on 20 Temmuz 2020 20 Temmuz 2020 Author AranXəbər\nHavaların uzun müddət isti keçməsi insanlarda yuxu pozğunluğuna səbəb ola bilər. “Sputnik” xəbər verir ki, bunu rusiyalı nevroloq-somnoloq Yenela Tsaryova deyib. Onun sözlərinə görə, yüksək temperatur dərin yuxuya getməyə imkan vermir. Yuxu üçün optimal hərarət 21-23 dərəcədir. Mütəxəssis yuxuya getməzdən əvvəl yataq otağının havasının dəyişdirilməsini və imkan olduqca göstərilən temperaturun əldə edilməsinə çalışmağı məsləhət görüb.\nSalyanda 4 yaşlı qıza qarşı soyğunçuluq edilib\nTəhsil naziri təyin olundu – Emin Əmrullayev kimdir?


“Sərhəd Qoşunlarının Ermənistanla sərhəddə yeni əraziləri nəzarətə götürməsi başlanmış prosesin davamıdır” - » Gundeminfo.az\n“Sərhəd Qoşunlarının Ermənistanla sərhəddə yeni əraziləri nəzarətə götürməsi başlanmış prosesin davamıdır” - Siyavuş Novruzov\nBunu “Report”a açıqlamasında hakim Yeni Azərbaycan Partiyası (YAP) icra katibinin müavini, Milli Məclisin komitə sədri Siyavuş Novruzov deyib.\nS.Novruzov xatırladıb ki, bir neçə gün öncə gənc əsgərlərin andiçmə mərasimində iştirak edib: “Yeməkxanalara baxış keçirdik. Xüsusi ilə qeyd etmək istərdim ki, hərbi hissələrdə bəzi işlərin mülki şəxslərə tapşırılması çox önəmlidir. Çünki o işləri əsgərlər görməməlidir. Məsələn, yeməklərin bişirilməsi və s. işlər bura daxildir”.\nYAP rəsmisi bildirib ki, Azərbaycan ordusu yüksək səviyyədə qurulub: "Ali Baş Komandan İlham Əliyevin tapşırığı ilə hər bir məsələ öz həllini tapır. Bu, həm maddi-texniki bazanın gücləndirilməsi, həm də əsgərlərin döyüş ruhunun artırılması işində görünür. Hərbi hissələr ərzaq təminatı ilə ən yüksək səviyyədə təmin olunur".\nS.Novruzov vurğulayıb ki, Müdafiə Nazirliyində dəyişiklikdən sonra nazirliyin rəhbər heyəti hərbi hissələrə mütəmadi baxış keçirir, ön xəttə gedirlər: "Bu, əsgərləri də, valideynləri də ruhlandırır. Ordu haqqında yazılan neqativ yazılar yalandan, böhtandan ibarətdir. Azərbaycan ordusunda inkişaf göz qabağındadır. Yəni Azərbaycan ordusu NATO standartlarına tam uyğundur. Bu proses davam etdirilir”.


ABŞ dəyişikliklərlə bağlı iddiasını əməldə göstərməlidir - İran prezidenti (ƏLAVƏ OLUNUB)\nDünya xəbərləri 8 Aprel 2009 14:07 (UTC+04:00)\n"ABŞ İrana qarşı siyasətinin dəyişməsindən danışırsa, tutduğu mövqedən əməli şəkildə geri çəkilməlidir", - deyə İran prezidenti Mahmud Əhmədinejad bildirib. Prezident bu barədə İran televiziyası (İRİNN) ilə canlı yayımda çıxışı zamanı deyib.\nƏhmədinejad aprelin 8-də İranın İsfahan şəhərinə səfəri zamanı çıxışında bildirib ki, Obama Novruz bayramı münasibətilə İran xalqına ünvanladığı təbriklə ikili mahiyyət güdüb.\nƏhmədinejad qeyd edib ki, ABŞ prezidenti çıxışı zamanı İran xalqının böyük və qədim mədənəyyətə malik olduğunu vurğulasa da, digər tərəfdən, ünvanladığı təbrikdə bildirib ki, İran xalqı beynəlxalq aləmdə nüvə silahının köməyi ilə və hərbi yolla özünə imic qazana bilməz. "Bu fikirlər tamamilə bir-biri ilə ziddiyyət təşkil edir", - İran prezidenti deyib.\n"ABŞ həqiqətən də İrana qarşı siyasətini dəyişmək istəyirsə, bunu əməldə göstərməlidir", - deyə Əhmədinejad bildirib.\nİrana qarşı iqtisadi sanksiyalar, qətnamələr, təzyiqlər, təhdidlər və hörmətsizliklər ABŞ tərəfindən davamlı şəkildə həyata keçirilir. "İran xalqı ona uzadılmış həqiqi və dost əlini sıxmağa hazırdır. Lakin əgər bu uzadılmış əlin arxasında məkirli niyyətlər durursa, bizim cavabımız cənab Buşa verdiyimiz cavabla eyni olacaq", - deyə Əhmədinejad bildirib.


Elanın kodu: 629658\nBaxış sayı: 644 Elanın tarixi: 07.09.2020\nNəsimi rayonu, Zabitlər bağının arxası, Albay döngəsi, 60-cı məhəllədə yerləşən "Həsən 96" MTK-ya məxsus yeni tikili 18 mərtəbəli binanın 15-ci mərtəbəsində yerləşir. Tikili sahəsi 202 kv.m 4 otaq və 1 mətbəxdən ibarətdir. Təmirsizdir, qaz, su işıq var. Sənədi Kupçadır. Qiyməti 490 000 AZN.\nÜnvan: Zabitlər bağının arxası


MTK-nın boşa çıxan vədləri - VİDEO\n28 Yanvar 2022 21:04\nYasamal rayonu, Şərifzadə küçəsi 33 ünvanının sakinləridir.. Deməli idik əslində… Amma təəssüf ki, onlar bu təqdimatın arzusu ilə yaşayan şikayətçilərdir. Beləki, bu ünvanda tikilməkdə tikilməkdə olan binadan ev alan vətəndaşlar mənzillərini təhvil ala bilməmələrindən narazıdır. Verilişimizin qaynar xəttinə müraciət edənlər “İnşaat Konstruksiyaları” MMC tərəfindən aldadıldıqlarını, şirkət tərəfindən tikintinin başa çatdırılmaması nəticəsində pis vəziyyətə düşdüklərini deyirlər. Şikayətçilər bildirirlər ki, ərazidə 2019-cu il yay aylarından etibarən iş, demək olar, ki, dayandırılıb, halbuki 2018-ci ilin sonlarında bina təhvil verilməliydi.\nVətəndaşlar qeyd edirlər ki, “İnşaat Konstruksiyaları” MMC tərəfindən sözügedən yaşayış binasının dövlət nəzarətində olması və dövlətin xüsusi dəstəyi ilə inşaat işlərinin aparıldığını bildirilməsi, üstəlik inşaat layihəsinin 4-cü “Pilot layihə” olması və bundan öncəki 3 pilot layihənin təhvil verilməsi onları yaşayış binasının digər layihələr kimi təhvil veriləcəyinə inandırıb. Bəziləri isə bu binadan ev almaq arzusu ilə topladıqları pullarının hamısını yeni mənzil almaq arzusu ilə şirkət rəhbərinə veriblər. Amma təəssüf ki, nə şirkətdən, nə də onların yalan vədlərindən xəbər var.\nSakinlər həmçinin bağlanan müqavilədə göstərilən mərtəbə və mənzillərin həqiqəti əks etdirmədiyini, bir mənzilin bir neçə nəfərə satıldığını, sözügedən MTKnın təsisçisi Rauf Əliyevin şikayətçilərlə görüşdən yayındığı da iddia edirdilər.\nElə biz də, Rauf Əliyevlə yerindəcə əlaqə saxlamaq istəsək də, telefon zəngimizə cavab verən olmadı. Bir müddət sonra Rauf Əliyevin köməkçisi Zahir Nəcəfov verilişimizin qaynar xəttinə zəng edərək müsahibə verməyə, səslənən bütün idddialara cavab verəcəklərinə hazır olduğunu bildirdi. Amma təssüf ki, bu vəd də gözü yolda qalan vətəndaşlara verilən vədlər kimi boşuna getdi. Görünür bu xəmir hələ çox su aparacaq. Bizə isə bu şikayətçilərə tezliklə mənzillərinə qovuşmalarını və Şərifzadə 33-ün hüquqi sakinləri kimi xoş günlər yaşamağı arzulamaq qalır.


WhatsApp tezliklə köhnə problemdən qurtulacaq\n18:51 10.02.2021 Qısa URL\nWhatsApp tezliklə köhnə problemdən qurtulacaq: bu tətbiqi bir neçə qurğuda eyni zamanda işlətmək mümkün olacaq.\nBAKI, 10 fevral - Sputnik. Populyar mesencerlərdən olan WhatsApp tezliklə köhnəlmiş problemlərdən birini həll edəcək. Bəllidir ki, bu tətbiqi bir neçə qurğuda eyni zamanda işlətmək mümkün deyil. Sputnik Azərbaycan bildirir ki, WABetaInfo portalı şirkətin bu problem üzərində işlədiyini yazıb.\n"WhatsApp" istifadəçilərinə xəyanət etdi\nProqramın yeni, 2.21.30 beta-versiyasında bu imkanın əsas hissəsi - WhatsApp hesabına qoşulmuş qurğuda akkauntdan çıxış funksiyası test olunur. Hazırda bir qurğuda WhatsApp hesabından çıxmaq üçün gərək qurğudan tətbiqi tamamilə siləsən, sonra isə başqa qurğuda yenilənmiş məlumatlarla birgə yükləyəsən.\nWhatsApp tətbiqin bir neçə qurğuda eyni zamanda istifadəsi ilə yanaşı, tamhüquqlu veb-müştərini də test edir. Yəni sonuncu üçün smartfonun qoşulması şərt deyil. Hazırda mesencer konkret qurğuya və telefon nömrəsinə bağlıdır.\nHələlik funksiya beta-testdən keçirilir. WhatsApp-ın sabit versiyası bir müddət sonra bir neçə qurğuda işləyə biləcək, ancaq konkret vaxt hələ açıqlanmayıb.\nfunksiya, test, yenilik, WhatsApp


Allahşükür Paşazadə, qızı, kürəkəni və qudası məhkəməyə verildi | Azadliq\nHome Aktual Allahşükür Paşazadə, qızı, kürəkəni və qudası məhkəməyə verildi\non: May 07, 2021 In: Aktual, Cəmiyyət\nPaytaxt sakini Seymur Quliyev Milli Məclisin üzvü Əliabbas Salahzadə və həyat yoldaşı Xatirə Salahzadəni, həmçinin atası, keçmiş deputat Qalib Salahzadəni məhkəməyə verib.\nSabunçu rayon Məhkəməsinə təqdim olunan iddia ərizəsində Qafqaz Müsəlmanları İdarəsinin sədri Allahşükür Paşazadə üçüncü şəxs, prezident İlham Əliyev isə maraqlı şəxs qismində təqdim olunub.\n“Prezident çıxışında bildirmişdi ki, vətəndaşlar məmur özbaşınalığı barədə ona yazsınlar, məlumatlandırsınlar. Mən illərdir müxtəlif dövlət orqanlarına, o cümlədən Prezident Administrasiyasına şikayətlər göndərirəm. Ola bilsin ki, prezidentə çatmır. İstəyirəm ki, bu yolla onu ölkədə məmurların vətəndaşların başına açdığı oyunlardan xəbərdar edim”, – iddiaçı bildirib.\n“Əlimdə mülkiyyət sənədi olan əmlakımdan zorla çıxarıldıq”\nQuliyevin əlində Bilgəh qəsəbəsində dəniz sahilində yerləşən 20 sot əraziyə mülkiyyət hüququnu təsdiqləyən çıxarış var. O deyir ki, 2004-cü ildə aldığı bu əmlakı Salahzadələr ailəsi tərəfindən zəbt olunub, bağın içində tikdirdiyi 3 və 2 mərtəbəli iki evi, həyətdəki hovuzu sökülüb.\nMübahisəli əmlaka 2012-ci ildə deputat Əliabbas Salahzadənin həyat yoldaşı, şeyxin isə qızı olan Xatirə Salahzadənin adına çıxarış alınıb. Quliyevin şikayəti əsasında məhkəmə o çıxarışı ləğv edib. Buna baxmayaraq, o, hələ də öz əmlakından istifadə edə bilmədiyini deyir.\n“Əlimdə mülkiyyət sənədi olan əmlakımdan zorla çıxarıldıq. Bağ evlərimiz buldozerin ağzına verilib söküldü. Uşaqlarımın oyuncaqlarına qədər götürüb apardılar. Yerli məhkəmələr ədalətli qərar versələr də, indiyədək mən öz əmlakımın ərazisinə daxil ola bilmirəm, şlaqbaum var. Mənim ərazimdən yayda – dəniz mövsümündə avtodayanacaq kimi istifadə olunub, pul toplanılır”, – Quliyev bildirib.\nO, iddia ərizəsində ərazinin boşaldılması, dağıdılmış əmlakların əvvəlki vəziyyətinə qaytarılmasını, maddi ziyana görə 3 milyon, mənəvi ziyana görə 2 milyon, beş il ərzində oradan dayanacaq kimi istifadə olunmasına görə isə 450 min manat pulun cavabdehlərdən tutulub ona verilməsi tələbini qoyub.\nDİN-in idarəsi prokurorluq qarşısında vəsatət qaldırıb və…\nSalahzadələr ailəsinin bu iddiaya münasibətini öyrənmək mümkün olmayıb.\nAzadlıqRadiosunun əldə etdiyi məlumata görə, Quliyevin şikayəti əsasında CM-in 186 (özgənin əmlakını qəsdən məhv etmə və ya zədələmə), 188 (torpaq üzərində mülkiyyət, istifadə və ya icarə hüququnu pozma), 320 (rəsmi sənədləri saxtalaşdırma və ya saxta sənədlərdən istifadə etmə) və 322-ci (özbaşınalıq) maddələri ilə cinayət işi başlanıb.\nDaxili İşlər Nazirliyinin (DİN) Baş İstintaq və Təhqiqat İdarəsinin Ağır Cinayətlərin İstintaqı şöbəsində aparılan istintaqa Qalib Salahzadə də cəlb olunub. Onunla bağlı istintaq hərəkətləri aparılıb.\n2020-ci ildə istintaq belə nəticəyə gəlib ki, Salahzadənin əməlində CM-in 186 və 188-ci maddələrindən başqa, 308 (vəzifə səlahiyyətlərindən sui-istifadə etmə), (vəzifə səlahiyyətlərini aşma) və 222-2 (müvafiq icazə almadan mühafizə zonalarında tikinti və ya quraşdırma işləri aparma) maddələrinin də tərkibi var.\nÇünki hadisələr baş verəndə Qalib Salahzadə deputat idi. Bu maddələrlə istintaq aparmaq isə prokurorluğun səlahiyyətindədir. Yaxud da prokurorluq ayrıca razılıq verməlidir ki, daxili işlər orqanlarında istintaq davam etdirilsin.\nDİN-in Baş İstintaq və Təhqiqat İdarəsi həmin maddələrlə istintaqın davam etdirilməsinə razılıq almaq üçün prokurorluq qarşısında vəsatət qaldırıb, 14 may 2020-ci ildə cinayət işinin materialları Baş Prokurorluğa göndərilib. O vaxtdan da cinayət işinin icraatı dayandırılıb.\nAzadlıqRadiosu Baş Prokurorluqdan bunun səbəbini öyrənə bilməyib.